title: Antonio de Montesinos

text: Antonio de Montesinos oli espanjalainen munkki. Hän kuului siihen neljän dominikaanin joukkoon, joka vuonna 1510 saapui Santo Domingoon. Antonio de Montesinos on henkilö, joka saarnassaan ensimmäisenä uhmasi espanjalaisia konkistadoreja ja siirtolaisia, tarkoituksenaan estää intiaanien sortoa Espanjan löytömaissa.


title: Linjavälskäri

text: Linjavälskäri ("Acanthurus sohal") on välskärikaloihin kuuluva kala.


title: Linjavälskäri

text: Linjavälskäri kasvaa akvaariossa 25 cm pitkäksi, luonnossa jopa 40 cm. Sen vartalo on pohjaväriltään tummansininen, ja siinä on vaakasuuntaisia valkeita "liituraitoja". Selkä- ja vatsaevät sekä pyrstö ovat tummansiniset, mutta niiden reunassa kulkee neonsininen raita. Sivuevissä on häivähdys oranssia.


title: Linjavälskäri

text: Linjavälskäreitä elää koralliriutoilla Punaisellamerellä sekä Persianlahdella. Se viihtyy riuttojen läheisyydessä, mutta tarvitsee paljon vapaata uintitilaa.


title: Linjavälskäri

text: Linjavälskäri on hyvin aggressiivinen lajitovereitaan ja muita välskäreitä kohtaan. Sitä suositellaan pidettäväksi vain suurissa akvaarioissa muiden aggressiivisten kalojen joukossa.


title: Linjavälskäri

text: Muiden Punaisenmeren kalojen tapaan linjavälskärit tarvitsevat tasaiset, hyvät vesiolot. Suolapitoisuuden pitäisi pysyä vakiona niin että ominaistiheys on 1.025, pHn välillä 8.2–8.4 ja lämpötilan 25–28 °C. Kala syö paljon, joten se tuottaa paljon jätettä, joten veden kiertoon ja puhdistukseen on kiinnitettävä huomiota.. Ne syövät pääasiassa kasvisruokaa, etenkin akvaariossa kasvavaa levää mutta myös kuivaruokaa.


title: Libor Sionko

text: Libor Sionko (s. 1. helmikuuta 1977 Ostrava) on tšekkiläinen jalkapalloilija, joka kotimaansa seurojen lisäksi edusti itävaltalaisia Grazer AK:ta ja Austria Wieniä, skotlantilaista Rangersiä sekä tanskalaista FC Kööpenhaminaa. Hän oli pelipaikaltaan keskikenttäpelaaja.


title: Libor Sionko

text: Uransa alkuaikoina Sionko edusti Austria Wienia, Grazia, AC Sparta Prahaa ja FC Baník Ostravaa. Spartassa loistavan liiga- ja UEFA Cup -kauden pelannut Sionko jätti seuran sopimuskiistojen takia ja siirtyi Grazer Athletiksport-Klubiin helmikuussa 2004. Hän auttoi joukkueen Itävallan liigamestaruuteen ja seuran historian neljänteen cup-mestaruuteen.


title: Libor Sionko

text: Menestyksekkään kauden jälkeen Sionko siirtyi Austria Wieniin, jossa hän auttoi joukkuetta kaudella 2004–2005 UEFA Cupissa aina puolivälieriin saakka. Seuraavalla kaudella hän juhli jälleen tuplamestaruutta tällä kertaa wieniläisten paidassa.


title: Libor Sionko

text: 16. toukokuuta 2006 Sionko siirtyi Rangersiin kolmen vuoden sopimuksella. Sionko debytoi Rangersin paidassa 30. heinäkuuta 2006 ottelussa Motherwellia vastaan. Tšekkiläinen teki ottelussa myös maalin. Ura joukkueessa jäi kuitenkin yhteen kauteen, sillä Sionko ei onnistunut murtautumaan Rangersin avausmiehistöön. Kesällä 2007 hän siirtyikin Tanskan superliigaan FC Kööpenhaminaan.


title: Libor Sionko

text: Tšekin maajoukkuetta Sionko edusti 41 kertaa ja teki kahdeksan maalia. Sionko valittiin Tšekin joukkueeseen vuoden 2006 MM-kisoihin, kun alun perin kisoihin valittu Vladimír Šmicer loukkaantui.


title: Lámpros Choútos

text: Lámpros Choútos (, s. 7. joulukuuta 1979 Ateena, Kreikka) on kreikkalainen entinen jalkapalloilija, joka edusti Kreikan maajoukkuetta kymmenen kertaa ja teki kolme maalia. Seuratasolla hän edusti Kreikan Superliigassa ja sen edeltäjissä Olympiakos Pireusta 1999–2004 ja Nea Smyrnin Panioniosta 2007-2009 sekä välillä PAOK Salonikia 2008. 177 senttimetriä pitkän Choútosin pelipaikka oli hyökkääjä.


title: Lámpros Choútos

text: Choútos edusti 1990-luvulla viisi kautta AS Romaa, jossa hänelle kertyi vain kolme ottelua Italian Serie A:ssa ja Inter Milanissa yhden. Toistaiseksi Inter on lainannut Choútosin Atalantaan ja Mallorcaan vuonna 2005 ja Regginaan vuonna 2006.


title: Cha-cha

text: Cha-cha on 4-jakoiseen musiikkiin alun perin mambosta kehittynyt tanssi. Se yleistyi 1950-luvulla, jolloin sitä kutsuttiin "triplamamboksi". Nimitys muuttui myöhemmiin cha-cha-cha:ksi, joka tulee tanssin perusrytmille luonteenomaisesta synkooppiaskeleesta (nel-et-yks).


title: Cha-cha

text:
Tanssia aloitettaessa pari kuuntelee musiikista voimakkaimman iskun (ykkösen), jolla otetaan ensimmäinen askel, seuraavat kahdella painotetulla iskulla. Joiden jälkeen CHA/CHA.
Cha-cha on kilpatanssi ja se lasketaan kuuluvaksi latinalaistansseihin. Viime vuosina se on kasvattanut suosiotaan myös lavatanssina. Cha chan nimi tullee siitä, kun ihmiset tanssivat ulkoilmaravintoloissa chachaata ja hiekan murusten jäädessä kenkien ja lattian väliin niistä lähti ääni cha-cha-cha, josta tanssi sai nimen. Cha cha chan kuvioita on esim. time step, New york, Käden ali ja perus askel


title: 16 Cygni

text: 16 Cygni (16 Cyg) on kolmoistähti noin 70,5 valovuoden päässä Maasta. Kaksi tähdistä muistuttaa Aurinkoa. Sen B-tähdellä on eksoplaneetta.


title: 16 Cygni

text: A on 21,6 parsekin, B 21,4 parsekin päässä. A ja C ovat melko lähekkäin 73 AU:n päässä toisistaan. B-tähti on kaukana 860 AU:n päässä, mutta sen tarkkaa kiertoaikaa ei tunneta.


title: 16 Cygni

text:
Eksoplaneetta 16 Cygni B on havaittu mittaamalla tarkalla spektrografilla 16 Cygni B:n säteisnopeuden vaihteluja. Suoraan sitä ei ole nähty.
16 Cygni A on B:tä noin 0,04-0,05 dex metallirikkaampi. Tämä saatata johtua siitä, että 16 Cygni B:lla on suuri planeetta, mutta A:llä ei. Jättiläisplaneetta 16 Cgyni Bb olis kerännyt metallia ytimeensä 1,5-6 Maan massan verran.


title: Sotírios Kyrgiákos

text: Sotírios ”Sotíris” Kyrgiákos (, s. 23. heinäkuuta 1979 Tríkala, Kreikka) on kreikkalainen jalkapalloilija, joka edustaa saksalaista Wolfsburgia. Kyrgiákoksen pelipaikka on puolustaja.


title: Sotírios Kyrgiákos

text: Ennen nykyistä seuraansa Kyrgiákos on edustanut Panathinaikosia (1996–1999, 2001–2004), Agios Nikolaosia (1999–2001), Glasgow Rangersia (2004–2006), Eintracht Frankfurtia (2006–2008), AEK Ateenaa (2008–2009) ja Liverpoolia (2009–2011).


title: Sotírios Kyrgiákos

text: Kreikan maajoukkueessa Kyrgiákos debytoi vuonna 2002 ja on pelannut yhteensä 61 ottelua ja tehnyt niissä neljä maalia. Hän lopetti maajoukkueuransa vuonna 2010.


title: Narsissikasvit

text: Narsissikasvit ("Amaryllidaceae") on "Asparagales"-lahkoon kuuluva heimo, joka on aiemmin luettu liljamaisten kasvien ("Liliales") lahkoon.


title: Narsissikasvit

text: Narsissikasvit eroavat liljakasveista siinä, että sikiäin on kehänpäällinen. Narsissikasvit ovat monivuotisia sipulikasveja. Lehdet ovat yleensä kapeita, tasasoukkia ja tylpähköjä sekä sijaitsevat kahdessa rivissä. Kukinto on vanallinen, sarjamainen tai viuhkomainen, ja siinä on kaksi tai useampi suojuslehti, suojukset ovat kalvomaisia. Kukkaperät ovat nivelettömiä. Kehälehdet muodostavat tavallisesti yhteen kasvaneen putken, heteet sen sijaan ovat tavallisesti erillisiä. Emiön vartalo on pitkä. Siemenessä on endospermi, alkiosta puuttuu alkeisvarsi (hypokotyyli).


title: Narsissikasvit

text: Narsissikasveja on noin 73 sukua ja 1605 lajia. Narsissien suvun lisäksi heimoon kuuluvat mm. puistolumikello ("Galanthus nivalis"), kevätlumipisara ("Leucojum vernum"), tupsukit ("Haemanthus"), jaakopinlilja ("Sprekelia formosissima"), amatsoninlilja ("Eucharis amazonica") sekä isopunasarja ("Clivia miniata").


title: Narsissikasvit

text: Asparagales-lahkon evoluutiopuussa narsissikasvit ovat parsakasvien (Asparagaceae "sensu lato" = laajassa mielessä) rinnakkaishaara eli heimot muodostavat yhteisen kladin.


title: Narsissikasvit

text: Narsissikasvien heimo jaetaan kolmeen alaheimoon, joista kaksi useaan tribukseen. Alaheimoja on aiemmin pidetty omina heimoinaan.


title: Narsissit

text: Narsissit ("Narcissus") ovat narsissikasvien heimon ("Amaryllidaceae") suku. Ne ovat monivuotisia sipulikasveja. Kukat ovat yleensä väriltään keltaisia, valkoisia tai keltavalkoisia ja niissä on lisäteriötorvi. Lehdet ovat kapeita, tasasoukkia ja tylpähköjä. Luonnossa narsisseja kasvaa Etelä-Euroopasta Japaniin ulottuvalla vyöhykkeellä. Narsisseista on kehitetty jo satoja vuosia erilaisia puutarhanarsisseja eri lajien risteytysten tuloksena. Puutarhamuotojen ulkokiehkuran kehälehdet ovat joko samanvärisiä kuin torvikin tai erivärisiä. Suomessa niitä kasvatetaan hyvin yleisesti koristekasveina pihoilla, puutarhoissa ja kasvihuoneissa. Tunnetuin laji on keltanarsissi eli pääsiäislilja ("Narcissus pseudonarcissus").


title: Narsissit

text: Narsissit ovat myrkyllisiä, myös sipulit, siksi myyrät ja hiiret eivät koske niihin. Kasvit sisältävät lääkkeenäkin käytettävää galantamiinia, joka on antikoliiniesteraasi.


title: Narsissit

text: Luonnonvaraisia narsisseja:


title: Narsissit

text: Risteymiä:


title: Walter Baseggio

text: Walter Baseggio (s. 19. elokuuta 1978 Clabecq, Belgia) on belgialainen jalkapalloilija, joka edustaa Anderlechtia. Hänen pelipaikkansa on keskikentän keskellä. Baseggion sukujuuret ovat Italiassa; hänen äitinsä on kotoisin Napolista ja isänsä Trevisosta.


title: Walter Baseggio

text: Baseggio on edustanut uransa aikana SC Clabecqia ja Anderlechtia junioreissa sekä ammattilaisena Anderlechtin lisäksi Trevisoa, johon hän teki pikavisiitin vuonna 2006. Hän on siis tuon vierailun ja ensimmäisen junioriseuransa lisäksi edustanut vain Anderlechtia.


title: Walter Baseggio

text: Belgian maajoukkueessa Baseggio debytoi vuonna 1999 ja on pelannut yhteensä 27 ottelua, joissa hän on tehnyt yhden maalin.


title: Takashi Shimura

text: Takashi Shimura (, syntymänimeltään Shoji Shimazaki, 12. maaliskuuta 1905 – 11. helmikuuta 1982) oli 1900-luvun menestyneimpiä japanilaisia näyttelijöitä.


title: Takashi Shimura

text: Hänen ensimmäisiä roolejaan oli tarkastajan rooli Kenji Mizoguchin elokuvassa "Naniwa erejî" (1936). Shimura oli Akira Kurosawan tärkein luottonäyttelijä Toshiro Mifunen jälkeen. Shimura esiintyi monessa Kurosawan elokuvassa, kuten samurai Kambei Shimadan roolissa elokuvassa "Seitsemän samuraita" (1954), puunhakkaajan roolissa elokuvassa "Rashômon" (1950), päähenkilönä elokuvassa "Ikiru – tuomittu" (1952), etsivän roolissa elokuvassa "Kulkukoira" (1949) ja tohtorin roolissa elokuvassa "Juopunut enkeli" (1948).


title: Takashi Shimura

text: Itse asiassa Shimuran ja Kurosawan yhteistyö alkoi aiemmin ja kesti pidempään kuin Kurosawan yhteistyö Mifunen kanssa. Shimura esiintyi jo Kurosawan ensimmäisessä elokuvassa "Sanshiro Sugata" (1943), ja viimeinen Kurosawan elokuva, jossa Shimura näytteli, oli "Kagemusha" (1980), johon Kurosawa kirjoitti roolin eritoten Shimuraa varten. Kohtaus kuitenkin leikattiin pois länsimaalaisesta julkaisusta, joten monet eivät edes tiedä hänen olleen elokuvassa. The Criterion Collectioniin kuuluva julkaisu tosin sisältää kohtauksen.


title: Takashi Shimura

text: Kurosawan kanssa tekemänsä yhteistyön ulkopuolella Shimura tunnetaan ehkä parhaiten rooleistaan monissa japanilaisissa hirviöelokuvissa, muun muassa tiedemies Kyohei Yamanen roolistaan kahdessa ensimmäisessä "Godzilla"-elokuvassa.


title: Takashi Shimura

text: Shimura kuoli 11. helmikuuta 1982 emfyseemaan ollessaan 76-vuotias.


title: M/S Antares

text: M/S Antares () on norjalaisen Caiano Shipping -varustamon omistama ro-ro-rahtialus. Aluksen haltija on norjalainen Wilhelmsen Ship Management AS. Laiva on rakennettu vuonna 1988 Gdańskin telakalla Gdańskissa Puolassa. "Antares" on rekisteröity Norjan lipun alle ja sen kotisatama on Oslo. Nykyisin suomalainen rahtivarustamo Finnlines liikennöi aluksella reitillä Turku–Travemünde.


title: M/S Antares

text: Antareksen sisaralus on vuonna 1987 samalla telakalla rakennettu M/S Finnsailor.


title: M/S Antares

text: Antareksen runko on valmistettu teräksestä. Pituutta aluksella on 157,61 metriä, leveyttä 25,32 metriä ja syväys on 7,31 metriä. Laivan koko tilavuus (bruttovetoisuus) on 19 963 ja matkustus- ja lastitilojen tilavuus (nettovetoisuus) 5 989. Aluksen kuollut paino eli kantavuus on 8 793 tonnia. Aluksen lastikapasiteetti on 2 090 kaistametriä. Laivan huippunopeus on 20,5 solmua.


title: M/S Antares

text: Aluksen jääluokitus on 1A Super eli se pystyy useimmissa jääolosuhteissa kulkemaan yksin. Tähän luokkaan kuuluvilta aluksilta edellytetään suurta konetehoa ja vahvaa runkoa.


title: M/S Antares

text: Antareksen konttikapasiteetti (TEU) on 335 + 76 ja jäähdytyskonttikapasiteetti 50.


title: M/S Antares

text: Laivan pääkoneina on kaksi Wärtsilä-Sulzer 12ZAV40 -dieselmoottoria, jotka yhdessä kehittävät 14 390 kilowatin tehon. Antareksen painovesisäiliöiden yhteistilavuus on 5 859 m³.


title: M/S Antares

text: Antares on ro-ro-alus ("roll on roll off"), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.


title: M/S Antares

text:
Laiva rakennettiin Gdańskin telakalla Puolassa ja järjestyksessään se on 918. telakalla rakennettu alus.
Laivan köli laskettiin 24. marraskuuta 1986. Syyskuun viimeisenä päivänä vuonna 1987 alus laskettiin vesille. 31. elokuuta 1988 se luovutettiin suomalaisen puunhankintayhtiö Thomesto Oy:n omistukseen, joka rekisteröi aluksen Suomen lipun alle "Finnforest" -nimisenä. Kotisatamaksi tuli Helsinki. Samana päivänä alus aloitti Finncarriersin liikenteessä. 7. syyskuuta vuonna 1988 Finncarriers osti aluksen, nimesi sen "Antarekseksi" ja aloitti liikennöinnin sillä reitillä Helsinki–Lyypekki. 18. huhtikuuta 1989 alus rekisteröitiin Finnlines Groupin omistukseen Helsinkiin.


title: M/S Antares

text: Antares ajoi Kovankivillä, Rauman edustalla 11. tammikuuta 1991 kello 6.30 karille 14 solmun nopeudella. Onnettomuuspaikalta oli Rauman satamaan noin kymmenen kilometriä. Onnettomuushetkellä aluksella oli 18-henkinen miehistö, pohjoistuuli puhalsi 10–17 m/s ja näkyvyys oli olematon. Alus tarttui karille kiinni keskikohdastaan, ja sen kaksoispohjan uloimpaan pohjaan tuli pahoja repeytymiä ja polttoainetankit repeytyivät niin pahoin, että 12 tonnia kevyttä polttoöljyä eli dieselöljyä pääsi valumaan mereen. Myös raskasta polttoöljyä valui mereen. Voimakas pohjoistuuli alkoi kuljettaa öljyä etelään, kohti Uuttakaupunkia ja Pyhämaata. Ennen päivän pimenemistä aluksen eteläpuolelle oli syntynyt 40 000–60 000 litrasta muodostunut öljylautta, jolla oli leveyttä 300–500 metriä ja pituutta 5–6 kilometriä. Öljy pääsi uhkaamaan myös lähistöllä sijaitsevia lintusaaria, ja kovasta tuulesta johtuen öljypuomit saatiin Antareksen ympärille vasta illan kuluessa. Lisäksi onnettomuusalue oli tärkeä rysäkalastuksen kannalta, ja siellä kutevat siika ja silakka. Illan aikana myös öljyvuoto loppui. Öljyntorjunta-alus Hallin suurtehopumput saatiin helikopterilla alukselle illan aikana. Itse Halli sekä toinen öljyntorjunta-alus, Oili II saapuivat myöhemmin paikalle. Myös neljä hinaajaa oli saapunut karilleajopaikalle. Missään vaiheessa alus ei ollut vaarassa upota.


title: M/S Antares

text: Onnettomuusmatkallaan Antares oli ilman luotsia matkalla Raumalle lastaamaan paperitavaraa. Lastina onnettomuushetkellä oli sata tonnia kappaletavaraa. Aluksella oli 50 tonnia kevyttä polttoöljyä sekä 36 tonnia raskasta polttoöljyä.


title: M/S Antares

text: Myöhemmin tuuli kääntyi länteen eli avomerelle, jossa öljylautta hajosi ja lopulta haihtui. Tämän ansiosta Pyhämaan lintusaaret pelastuivat öljykatastrofilta. Antares hinattiin kolmen öljyntorjunta-aluksen tarkkailussa Rauman satamaan, jossa se ympäröitiin jälleen öljypuomeilla. Hinauksen aikana öljyä ei päässyt mereen. Muutaman päivän kuluttua Antares lähti omin konein Rauman satamasta kohti Saksan Kieliä, jossa alus korjattiin.


title: M/S Antares

text: Helmikuussa 1991 Antareksen päällikkö antoi Turussa meriselityksen, jonka mukaan sammunut reunamerkki ja äkillinen lumikuuro olivat olleet syinä karilleajoon. Päällikön mukaan hän ja miehistö eivät näiden syiden perusteella olleet vastuussa karilleajosta. Päälliköllä oli linjaluotsin kirja Rauman väylää varten.


title: M/S Antares

text: Tammikuun lopulla 1998 alus siirtyi reitille Helsinki–Rauma–Gdynia–Rostock–Lyypekki. Aluksen lasti koostui tuolloin suomalaisesta paperista, jota vietiin Puolan ja Saksan markkinoille. Tammikuun alusta 1999 syyskuuhun 1999 välisen ajan Antares oli aikarahdattuna eli vuokrattuna tanskalaisen DFDS Tor Line Ab:n liikenteeseen. Aluksi rahtaaja käytti alusta Rotterdamin ja Imminghamin välillä ja myöhemmin Göteborgin ja Harwichin välillä. Vuokra-ajan jälkeen alus siirtyi takaisin vanhalle reitilleen: Helsinki–Rauma–Gdynia–Rostock–Lyypekki. Lokakuussa 1999 Antares aloitti liikennöinnin reitillä Helsinki–Helsingborg–Kööpenhamina–Århus.


title: M/S Antares

text: Kesäkuussa 2000 norjalainen Actinor RoRo II -varustamo osti Antareksen ja vuokrasi sen Finncarriersin liikenteeseen. 10. elokuuta alus siirtyi Norjan lipun alle, Norjan kansainväliseen rekisteriin (Norwegian International Ship Register, NIS). Actinor RoRo II hankki miehistön Antarekselle puolalaisen työvoimatoimiston kautta. Norjalaista päällikköä lukuun ottamatta koko miehistö oli puolalaista. Lokakuussa laiva siirtyi Uudenkaupungin ja Travemünden väliseen liikenteeseen.


title: M/S Antares

text: Alus oli 5. heinäkuuta 2001 laituriin kiinnittyneenä Uudenkaupungin satamassa. Sää oli hyvä ja ilman lämpötila oli +27 °C. Satama-altaassa ei ollut aallokkoa tai virtauksia. Antareksen kolmas perämies ja konemestari olivat huoltaneet aluksen MOB-veneen ("man over board" eli "mies yli laidan") eli nopean pelastusveneen ja tehneet koeajon sillä satama-altaassa.


title: M/S Antares

text: Antareksen ensimmäinen perämies ja pursimies valvoivat laivan lastaamista aluksen perärampilla. Konemestari kertoi haluavansa mennä Antareksen konehuoneeseen ja kysyi, että tulisiko ensimmäinen perämies korvaamaan hänen paikkansa MOB-veneessä. Ensimmäinen perämies totteli pyyntöä ja tuli veneeseen. Hän ja kolmas perämies siirtivät veneen sen nostopaikkaan, jonka jälkeen kiinnittivät nostovaijerin koukun ja varmistivat sen ketjulla. Tämän jälkeen vene nostettiin lähes sen pysyvään kiinnityspaikkaan saakka. Tämä tapahtui kello 15.00–15.02 välisenä aikana. Noston jälkeen, kun toinen perämiehistä oli poistumassa veneestä, petti nostovaijeri ja vene putosi mereen molemmat perämiehet mukanaan.


title: M/S Antares

text: Aluksen norjalainen päällikkö oli onnettomuushetkellä hytissään. Hän katsoi ulos hyttinsä ikkunasta huomattuaan aluksen liikahtavan ja ääntä kuultuaan. Päällikkö huomasi ettei MOB-veneen taavetissa eli laivoissa olevassa veneiden nosto- ja laskulaitteessa ollut enää teräsvaijeria. Lisäksi itse vene puuttui. Tämän jälkeen toinen perämies ilmoitti aluksen sisäisessä radiopuhelimessa:


title: M/S Antares

text: Päällikkö juoksi tämän kuultuaan Antareksen perärampille pyytämään ahtaajaa kutsumaan apua. Kello 15.10–15.11 saapuivat paikalle neljä ensimmäistä pelastusyksikköä. Viides yksikkö saapui myöhemmin. Kello 15.06 poliisi sai tiedon tapahtuneesta ja kello 15.17 Meripelastuslohkokeskus. Veteen pudottuaan ensimmäinen perämies ui MOB-veneelle, joka oli joiltain osin veden alla. Veneeseen päästyään hän näki moottoriveneen lähestyvän häntä. Paikallinen mies oli nähnyt veneen putoamisen ja oli lähtenyt katsomaan tapahtunutta. Mies otti perämiehen veneeseensä ja vei laituriin, josta perämies edelleen kuljetettiin sairaalaan. Ensimmäinen perämies sai lihasvammoja ja oikean käden murtuman putoamisessa. Toista MOB-veneessä ollutta, kolmatta perämiestä, ei pinnalla näkynyt ja pelastussukeltajat alkoivat etsiä häntä. Kello 16.00 pelastussukellus lopetettiin, jonka jälkeen aloitettiin etsintäsukellus, sillä etsinnän kohteen arvioitiin olevan kuollut. Näkyvyys veden alla oli olematon. Kello 18.00 sukeltajat löysivät kuolleen perämiehen ruumiin viiden metrin päästä MOB-veneen putoamispaikasta, 10 metrin syvyydestä.


title: M/S Antares

text: Onnettomuutta tutkimaan alkoi välittömästi poliisi. Onnettomuuspaikalle saapuivat myös työsuojelupiirin työsuojelutarkastaja sekä Merenkulkulaitoksesta merenkuluntarkastaja. Myös Onnettomuustutkintakeskukselle ilmoitettiin tapahtuneesta. Tapausta tutkimaan määrättiin merikapteeni Risto Repo. Koska alus on Norjan lipun alla, teki Norjan tutkinnan merikapteeni Finn Paulsrud. Tutkijat laativat tutkintaselostuksen yhteistyönä. Meriselitys tapahtui Norjan Helsingin suurlähetystössä.


title: M/S Antares

text: 9. heinäkuuta, aluksen ollessa jälleen Uudessakaupungissa, poliisi ja onnettomuustutkija kävivät kuulemassa Antareksen miehistöä sekä tutkimassa MOB-veneen laitteistoineen ja veneen nostovaijerin. Suomen keskusrikospoliisin laboratorio suoritti nostovaijerin tutkimisen.


title: M/S Antares

text: Onnettomuuden syyksi on ilmennyt, että nostovaijerin puristusliitos eli taluriitti oli pettänyt. Syynä pettämiseen oli joko se, että kun vaijeria oli ennen tapahtunutta käytetty, niin siihen oli kohdistunut joku ulkoinen voima tai sitten liitoksen tekovaiheessa tapahtunut virhe.


title: M/S Antares

text: Antares on ensimmäinen oman alustyyppinsä alus, johon vaadittiin MOB-vene.


title: M/S Antares

text: Syyskuussa 2002 alus aikarahdattiin Stena Line UK:n Harwichin ja Europoortin väliseen liikenteeseen. Antares ajoi karille Europoortin sataman edustalla Alankomaissa 3. joulukuuta 2002.


title: M/S Antares

text: Helmikuussa 2003 Antares rahdattiin Britannian puolustusministeriön käyttöön tekemään Yhdysvaltain Irakin sotaa valmistelevia kuljetuksia. Alus pääsi 24. helmikuuta Suomessa uutisiin, kun se oli purkamassa Turkissa Yhdysvaltain armeijan tarvikkeita, joita armeija mahdollisesti tulisi tarvitsemaan Irakin sodassa. Sota ei tuolloin ollut vielä alkanut. Finnlinesin rahoitus- ja viestintäjohtaja Seija Turusen mukaan tällainen rahtaaminen on yhtiöltä normaalia liiketoimintaa, sillä useat muutkin varustamot ympäri maailman olivat toimineet samoin. Rahtaukseen liittyvät sopimukset olivat ainoastaan kaupallisia. Antares oli ainoa Finnlinesin laiva kyseisissä kuljetuksissa. Turkissa käydessään alus oli normaalisti Norjan lipun alla ja siinä oli Finnlinesin tunnukset.


title: M/S Antares

text: Alus aikarahdattiin Finnlinesin liikenteeseen 15. toukokuuta 2003. Antares aloitti 19. toukokuuta liikennöinnin reitillä Malmö–Helsinki–Lyypekki–Helsinki–Pietari. Reitti vaihtui 27. toukokuuta: Helsinki–Kööpenhamina–Oslo–Helsingborg. Jälleen 2. kesäkuuta reitti vaihtui: Rauma–Gdynia–Rostock–Lyypekki–Helsinki–Pietari. Vuonna 2004 laiva siirtyi Uusikaupunki–Rauma–Rostock–Lyypekki–Travemünde -reitille. Vielä vuoden 2004 lopulla Antares aloitti liikennöinnin linjalla Lyypekki–Kemi–Oulu.


title: M/S Antares

text: Varhain aamulla 7. marraskuuta 2005 kansainvälinen ympäristöjärjestö Greenpeace saartoi Antareksen Stora Enson Kemin tehtaalle ja esti sitä lähtemästä kohti Saksaa. Lastina aluksessa oli hienopaperia. Osa mielenosoittajista osoitti mieltään laiturilla, osa saartoi laivaa poijujen ja veneiden avulla sekä uimalla meressä. Osa kiipesi aluksen kyljelle ja kiinnitysköysiin. Kello 13.05 rannikkovartioston veneet saapuivat paikalle ja poliisi poisti laiturilta viisi mielenosoittajaa. Myös pelastuslaitos yritti poistaa kiipeilijöitä tikasautolla. Puolen tunnin kuluttua poliisi otti laivan kiinnitysköysissä olleet huostaansa. Kello 14.00 Antareksen meren puoleisella kyljellä roikkuneet saatiin poistettua. Kello 15.15 Stora Enso kielsi tiedotusvälineiden pääsyn alueelle. Kello 15.45 Lapin Radio kertoi aluksen yrittävän lähteä satamasta puolen tunnin sisällä. Samaan aikaan poliisi oli ottanut huostaansa myös ne mielenosoittajat, jotka olivat yrittäneet estää lastausrampin nostoa. Vasta kello 18.00 Antares pääsi lähtemään viranomaisten saattamana satamasta ulos. Kello 23.00 mennessä kaikki mielenosoittajat päästettiin vapaaksi.


title: M/S Antares

text: Aluksen pelastusoperaatioon osallistuivat poliisi, pelastuslaitos, tulli sekä merivartiosto.


title: M/S Antares

text: Mielenosoitus sai jatkoa 10. marraskuuta kello 7.30 aamulla alkaen, kun monista eri maista, kuten Suomesta, kotoisin olevat Greenpeacen vapaaehtoiset estivät aluksen pääsyn Lyypekin satamaan, jonne alus oli Kemistä 7. marraskuuta lähtenyt. Noin 40 mielenosoittajan onnistui jopa roikkua satamaan johtavalla nostosillalla noin 40 metrin korkeudella ja laittaa banderollin aluksen kylkeen. Myös siltaan kiinnitettiin banderolli, jossa luki saksaksi: "Stoppt Urwaldzerstörung, stoppt Stora Enso" (). Aluksi Antares palasi takaisinpäin, jonka jälkeen päätti yrittää laituriin pääsyä. Miehistön havaittua, että laituriin pääsy on estetty, joutui alus tekemään u-käännöksen.


title: M/S Antares

text: Mielenosoitusten tarkoitus oli estää suomalaisten aarniometsien hakkuut sekä pyrkiä estämään paperin myynti, joka on valmistettu puusta. Saksa, johon Antares yritti lastinsa purkaa, on suurin ostaja suomalaiselle paperiteollisuudelle.


title: M/S Antares

text: Vuoden 2007 alussa Antares siirtyi Turun ja Travemünden väliseen liikenteeseen ja näin korvasi samalla reitillä kulkeneen pienemmän PowerLinen 151,94 metriä pitkän suomalaisen M/S Global Freighter -aluksen.


title: M/S Antares

text: Antares ajoi maanantai-iltana 10. joulukuuta 2007 karille Airistolla, Iso-Kaskisten saaren edustalla Turussa. Iso-Kaskinen sijaitsee noin 150 metrin päässä Ruissalon Saaronniemestä pohjoiseen. Meripelastuskeskus sai kello 17.40 tietää, että alus oli ajanut karille, jonka jälkeen muun muassa yksi hinaaja ja rajavartiolaitoksen ulkovartiolaiva VL Uisko lähetettiin paikalle. Alus pääsi karilta irti omin konein noin tunnin kuluttua karilleajosta ja palasi tiistaiyönä takaisin Pansion satamaan, josta se oli lähtenytkin. Matkustajia aluksella oli onnettomuushetkellä 12 ja miehistöä 17. Heille karilleajosta ei aiheutunut vaaraa ja kaikki säästyivät loukkaantumisilta. Lastina oli perävaunuja, kontteja ja rekkoja. Karilleajosta ei aiheutunut öljyvuotoja.


title: M/S Antares

text: Antares sai pohjakosketuksessa ainoastaan pieniä repeämiä ja painumia keulapuolen yhteen painovesisäiliöön. Karilleajon jälkeen Antares oli telakalla ja palasi liikenteeseen 23. joulukuuta. Alkuperäisen suunnitelman mukaan paluun piti tapahtua 22. joulukuuta. Junalautta M/S Runner kuljetti telakalla vietytyn ajan Antareksen lasteja.


title: M/S Antares

text: Meripelastuskeskus on kertonut onnettomuuden johtuneen navigointivirheestä ja Merenkulkulaitoksen toimistopäällikkö Esa Saaren mukaan karilleajo mahdollisesti johtui inhimillisestä virheestä.


title: M/S Antares

text: Myöhemmin joulukuussa 2007 alus vaihtoi omistajaa, kun norjalainen Caiano Shipping osti Antareksen. Vuoden 2008 alussa alus siirtyi ensin reitille Turku–Gdynia–Travemünde ja helmikuussa reitille Helsinki–Århus/Malmö. Syksyllä alus siirtyi liikennöimään reitille Lyypekki–Pietari–Helsinki. Nykyisin alus liikennöi reitillä Turku–Travemünde.


title: Andreas Hinkel

text: Andreas Hinkel (s. 26. maaliskuuta 1982 Backnang, Baden-Württemberg, Saksa) on saksalainen jalkapalloilija, joka edusti kotimaansa seurojen lisäksi espanjalaista Sevillaa ja Skotlannin Valioliigassa pelaavaa Celticiä. Hän oli pelipaikaltaan puolustaja.


title: Andreas Hinkel

text: Hinkel aloitti uransa kotimaassaan Stuttgartin riveissä vuonna 2000. Hän teki ensiesiintymisensä Saksan maajoukkueessa Serbiaa ja Montenegroa vastaan vuonna 2003.


title: Andreas Hinkel

text: 23. kesäkuuta 2006 Hinkel allekirjoitti espanjalaisen Sevillan kanssa neljän vuoden sopimuksen. 156 ottelua Stuttgartissa pelanneen Hinkelin siirtokorvaus oli neljä miljoonaa euroa. Sevillassa hän ei kuitenkaan vakiinnuttanut paikkaansa ja pelasi puolentoista kauden aikana vain 15 sarjaottelua, joista useimmat hän aloitti vaihtopenkillä. Tammikuussa 2008 hän siirtyi Celticiin.


title: Andreas Hinkel

text: Hinkel pelasi kaikkiaan 21 maaottelua, viimeisen kesäkuussa 2009.


title: Gilles De Bilde

text: Gilles De Bilde (s. 9. kesäkuuta 1971 Zellik, Belgia) on belgialainen jalkapalloilija, joka edustaa KVC Willebroek-Meerhofia. Hänen pelipaikkansa on hyökkääjä.


title: Gilles De Bilde

text: De Bilde on edustanut seuratasolla myös Eendracht Aalstia, Anderlechtia, Sheffield Wednesdaytä, PSV Eindhovenia ja Lierseä. Hän voitti Belgian kultaisen kengän vuonna 1994.


title: Gilles De Bilde

text: Belgian maajoukkueessa De Bilde on pelannut 25 ottelua ja tehnyt niissä kaksi maalia.


title: Web service

text: Web service (www-sovelluspalvelu) on W3C:n määritelmän mukaan ohjelmistojärjestelmä, joka mahdollistaa keskenään yhteensopivan tietokoneiden välisen vuorovaikutuksen tietoverkon yli . Käytännössä termillä tarkoitetaan World Wide Web -pohjaisia ohjelmointirajapintoja: jokin palvelin tarjoaa muilla tietokoneilla toimiville ohjelmistoille palvelun HTTPn tai muun Internet-pohjaisen protokollan yli.


title: Web service

text: Termi sekoitetaan helposti verkkopalveluihin. "Verkkopalveluilla" tarkoitetaan ihmisille tarkoitettuja palveluita, kun taas "web service" -termillä viitataan verkossa olevan palvelun ohjelmointirajapintaan, "tekniseen verkkopalveluun", joka tarjotaan tietoteknisten järjestelmien ja ohjelmistojen käytettäväksi. Tyypillisesti web service -palvelut toteutetaan samoilla palvelimilla kuin varsinaiset palvelutkin. Esimerkiksi Wikipedia on verkkopalvelu, joka tarjoaa samalla REST-pohjaisen web service -rajapinnan; käyttäjät voivat lukea ja muokata Wikipediaa verkkoselaimella, ja automaattisesti toimivat bot-ohjelmat voivat lukea ja muokata Wikipediaa ohjelmointirajapinnan kautta.


title: Web service

text: Web service koostuu kolmesta osasta, joista kaksi on pakollisia. Palvelulla on tarjoaja ("Service provider") ja käyttäjä ("Service requester"). Lisäksi on mahdollista käyttää palveluhakemistoa ("Service broker"). Kolmen osapuolen välillä kommunikoidaan erilaisten XML-pohjaisten protokollien avulla.


title: Web service

text: W3C:n Web services -protokollakenttään kuuluu kolme XML-pohjaista komponenttia:Pääasiallisena kommunikaatiokanavana ovat useimmiten HTTP tai HTTPS, mutta kommunikointi on myös mahdollista muita kanavia pitkin.


title: Web service

text: W3C määritteli XML-, SOAP- ja WSDL-standardit. UDDI on alun perin OASIS-standardi. Lisäksi W3C ja OASIS ovat standardoineet useita eri lisästandardeja liittyen mm. tietoturvaan ja luotettavuuteen.


title: Web service

text: W3C:n määrittelemien protokollien lisäksi on olemassa muitakin protokollia, kuten XML-RPC, jotka toimivat samalla periaatteella.


title: Web service

text: REST on arkkitehtuurimalli, joka on eräs tapa toteuttaa web service -toiminnallisuutta käyttämällä vain HTTP-protokollaa.


title: Thomas Buffel

text: Thomas Buffel (s. 19. helmikuuta 1981 Ruddervoorde, Belgia) on belgialainen jalkapalloilija, joka edustaa belgialaista Genkiä. Buffel on 175 senttimetriä pitkä ja pelipaikaltaan keskikenttäpelaaja.


title: Thomas Buffel

text: Buffel on edustanut seuratasolla myös Cercle Bruggeä, Excelsioria ja Feyenoordia.


title: Thomas Buffel

text: Belgian maajoukkueessa Buffel debytoi vuonna 2002 ja on pelannut yhteensä 29 ottelua ja tehnyt niissä kuusi maalia.


title: Discoswing

text: Disco-Swing on etupäässä nopeaan musiikkiin tanssittava lavatanssi, jota tanssitaan yleensä tanssilavoilla suorajakoiseen disco-musiikkiin tai iskelmään, jossa on disco-beat. Tanssista käytetään myös nimityksiä Disco-Jive ja Samba-Jive, joista ensimmäinen viittaa siihen, että tanssitaan jiven kuvioita disco-musiikkiin ja jälkkimmäinen vastaavasti samba-musiikkiin.


title: Discoswing

text: Disco-Swingin askelrytmi on 12a3 tai a123, missä a-askel sijoittuu ajallisesti lähemmäksi seuraavaa iskua.


title: Discoswing

text: Joskus askellukseen sovelletaan myös painotonta täp-askellusta esimerkiksi 1(2)3a4, missä 2-askel on painoton ja otetaan samalla jalalla kuin kolmos-askelkin. Viimeksi mainitun tekniikan etuna on, että pysytään paremmin mukana 4/4-tahtilajin musiikissa, kun perusaskeleeseen käytetään koko tahti. Tästä askelversiosta käytetään myös nimitystä discosamba. Tämä askellikko sopii hyvin nopeaan sambaan. (ehdit paremmin)


title: Discoswing

text: Tanssin tai ainakin sen nimen syntypaikkana pidetään Sveitsiä ja Etelä-Saksaa, joskin samantyyppistä tanssia on tanssittu aikaisemminkin nimellä Hustle tai Discofox.


title: Brahim Hemdani

text: Brahim Hemdani (s. 15. maaliskuuta 1978 Colombes, Ranska) on algerialainen entinen jalkapalloilija. Hän oli pelipaikaltaan keskikenttäpelaaja.


title: Brahim Hemdani

text: Hemdani aloitti uransa AS Cannesissa, jossa hän pelasi pari kautta ennen siirtymistään RC Strasbourg. Strasbourgissa hän vietti kolme kautta, pelaten hieman yli 50 liigaottelua. Vuosien 2001 ja 2005 välillä Hemdani pelasi Marseillessa, jossa hän oli auttamassa joukkuetta UEFA Cupin loppuotteluun vuonna 2004. 14. kesäkuuta 2005 hän siirtyi Rangersiin neljän vuoden sopimuksella. Hänet hyllytettiin toiseksi viimeisellä kaudellaan, jonka myötä Hemdani päätti jättää seuran 1. kesäkuuta 2009. Myöhemmin hän päätti myös uransa kyseiseen kauteen.


title: Brahim Hemdani

text: Hemdani toimi Ranskan alle 21-vuotiaiden maajoukkueen kapteenina. Sittemmin aikuisten tasolla hän pelasi Algerian maajoukkueessa kaksi ottelua vuoden 2008 aikana.


title: Hila (optiikka)

text: Hila on optiikassa käytetty levy, jossa on yhdensuuntaisia ja toisistaan yhtä etäällä olevia rakoja tai uurteita, tyypillisesti useita satoja millimetrillä. Hila voi olla heijastava tai läpäisevä (heijastushila tai läpäisyhila). Sopivasti muotoiltu hila hajottaa valoa spektriksi diffraktio-ilmiön avulla.


title: Hila (optiikka)

text: Hilan viereisten rakojen välimatkaa sanotaan hilavakioksi (d). Mitä lähempänä raot ovat toisiaan eli mitä pienempi hilavakio on, sitä voimakkaampi on taipuminen eli diffraktio hilassa. Hilan diffraktio voidaan selittää Huygensin periaatteen avulla: raot hilassa toimivat alkeisaaltojen lähteinä. Samassa vaiheessa olevat aallot vahvistavat toisiaan (valomaksimi), ja vastakkaisessa vaiheessa olevat aallot heikentävät toisiaan (valominimi).


title: Hila (optiikka)

text: CD- ja DVD-levyt voivat toimia heijastushilana, sillä ne koostuvat samansuuruisista uurteista. Urista heijastuvan valon interferenssi tuottaa levyyn sateenkaaren värit.


title: Hila (optiikka)

text: Hilaa käytetään erottamaan valosta eri aallonpituuksia. Hilaan osuessaan eri aallonpituudet heijastuvat eri kulmissa, jolloin pistemäisestä valonlähteestä muodostuu raita. Hilalla voidaan saavuttaa huomattavasti prismaa parempi erottelukyky aallonpituuden suhteen, parhaimmillaan yli 100 000 (eli esimerkiksi 500 nanometrin aallonpituuden kohdalla erotuskyky on parempi kuin 0,005 nanometriä.)


title: Hila (optiikka)

text:
Hilavakio on hilaan tehtyjen rakojen välinen välimatka ja se on yleensä noin mikrometrin luokkaa. Hilavakio on ilmaistu hiloissa yleensä viivoja per pituusyksikkö -tavalla, jolloin hilavakio on tämän käänteisluku (600 viivaa/mm olisi täten 1/600 * 10^-3 m).
Hilavakio voidaan määrittää suuntaamalla laservalo, jonka aallonpituus "l" tunnetaan, hilan läpi ja mittaamalla laserin taittumakulma "a" ja laskemalla kaavalla


Hila (optiikka)


title: Takashi Shimizu

text: Takashi Shimizu ( "Shimizu Takashi", s. 27. heinäkuuta 1972 Maebashi, Gunman prefektuuri, Japani) on japanilainen elokuvaohjaaja, joka tunnetaan parhaiten "Ju-on"- ja "Kauna"-kauhuelokuvasarjoistaan.


title: Swingpolkka

text: Swingpolkka on polkkamusiikkiin tanssittava rock'n'swing -tanssi. Askelikko muistuttaa kantapolkan (kansantanssi) askelikkoa ja on myös etäisesti sukua polkalle. Tanssia tanssitaan pääasiassa paikallaan avoimessa otteessa.


title: Swingpolkka

text: Swingpolkkaan tehdään samantyylisiä kuvioita ja musiikintulkintaa kuin muihinkin rock'n'swing -tansseihin, mutta omintakeinen askelikko ja nopea musiikki tekevät swingpolkasta omanlaisensa myös kuvioiden suhteen.


title: Epäilyksen polttopiste

text: Epäilyksen polttopiste (tunnetaan suomeksi myös nimellä "Paholaisen palapeli", ) on brittiläinen television rikosdraamasarja. Sitä tehtiin 1990-luvulla ja 2000-luvun alussa. Sarjan pääosassa nähtiin Helen Mirren, joka esitti rikosylikomisario Jane Tennisonia.


title: Epäilyksen polttopiste

text: Sarjaa tehtiin seitsemän tuotantokauden verran. Jokainen jakso oli yleensä kestoltaan noin 200 minuuttia ja jaettiin kahteen jaksoon. Poikkeuksen teki 2. kausi, joka jaettiin neljään osaan, sekä 4. kausi, joka oli kestoltaan yli 300 minuuttia ja joka koostui kolmesta erillisestä osasta.Televisiosarjaa "Epäilyksen polttopiste" on esitetty useissa maissa, ja sen esitysnimiä ovat muun muassa olleet:


title: Final Fantasy Collection

text: Final Fantasy Collection () on Japanissa vuonna 1999 PlayStationille julkaistu kokoelma, johon kuuluu kolme Squaren kehittämää konsoliroolipeliä, "Final Fantasy IV", "Final Fantasy V" ja "Final Fantasy VI". Pelien alkuperäiset versiot kehitettiin Super Family Computerille, ja "Collectionin" lisäksi ne ovat ilmestyneet PlayStationille erillisinä peleinä. "Final Fantasy Collectionista" julkaistiin myös rajoitettu 50 000 kappaleen erä, johon lukeutui pelien ohella "Final Fantasy" -aiheinen herätyskello.


title: Final Fantasy Collection

text: "Final Fantasy Collectionin" pelimekaniikka, grafiikka ja audio eivät sisällä huomattavia eroja Super Famicom -versioihin nähden. "Collectionin" peleihin on kuitenkin lisätty PlayStationin tehojen mahdollistamia animaatioita ja bonusgallerioita.


title: Final Fantasy Collection

text: Japanin ulkopuolella "Final Fantasy Collectionia" ei julkaistu, mutta sen sisältämät pelit tulivat silti saataville eri muodoissa Pohjois-Amerikan ja Euroopan markkinoille. Parhaiten kokoelmaa vastaa "Final Fantasy Anthology", jonka amerikkalainen julkaisu sisältää "Final Fantasy V":n ja "Final Fantasy VI":n, eurooppalainen taas näistä ensimmäisen sekä "Final Fantasy IV":n. Euroopassa "Final Fantasy VI" tuli saataville yksittäisenä pelinä; Pohjois-Amerikassa "Final Fantasy IV" ilmestyi "Final Fantasy Chronicles" -kokoelman ohessa.


title: Final Fantasy Collection

text: "Final Fantasy Collectionia" myytiin pelin julkaisuvuonna yli 400 000 kappaletta, minkä ansiosta se oli vuoden 31. parhaiten myynyt japanilainen konsolipeli. "Shūkan Famitsū" -lehti antoi pelille arvosanaksi 54/60, joka perustui kuuden eri arvostelijan yhteistulokseen. Arvioijista kaksi antoi pelille täydet 10 pistettä.


title: Gamma Doradus

text: Gamma Doradus (γ Dor, Gam Dor, HR 1338, Gl 167.1) on eteläisellä tähtitaivaalla Kultakalan tähtikuviossa sijaitseva tähti, jonka kirkkaus on 4,25. Se on 66 valovuoden päässä Maasta. Tähti on F4-tyypin jättiläistähti, jonka pintalämpötila on 7 000 kelviniä. Luminositeetti 6 aurinkoa, säde 1,6 Aurinkoa ja massa 1,6 Aurinkoa. Tähti polttaa yhä vetyä ytimessään. Tältä tähdeltä ei ole havaittu seuralaisia tai eksoplaneettoja. Gamma Doradus on kirkkaudeltaan muuttuva tähti, harvinaista tyyppiä, joka on nimetty tähden itsensä mukaan.


title: Twofish

text: Twofish on symmetrinen salaus, joka käyttää 128-bitin lohkosalausmenetelmää ja maksimissaan 256-bittistä salausavainta. Tämä salausmenetelmä on saanut suosionsa vahvan salauksen ja nopeutensa ansiosta. Twofishin nopeus ohjelmallisissa toteutuksissa on pitkille viesteille suurin piirtein samaa luokkaa AES:n kanssa, joskin lyhyille viesteille AES on moninkertaisesti nopeampi Twofishin alustuksen hitauden vuoksi.


title: Twofish

text: Twofish oli yksi viidestä finalistista Advanced Encryption Standard-kilpailussa, jossa valittiin DES-salauksekselle seuraajaa. Twofish on myös patentoimaton ja ilmainen.


title: Twofish

text: Bruce Schneier, John Kelsey, Doug Whiting, David Wagner, Chris Hall ja Niels Ferguson kehittivät Twofish-salauksen vuonna 1998. Twofish on kehitetty Blowfish-salausmenetelmästä, jonka kehitti Bruce Schneier.


title: Twofish

text: Paras tunnettu hyökkäys Twofishille on vuonna 2000 Shiho Moriain ja Yiqun Lisa Yinin julkaisema typistetty differentiaalinen kryptoanalyysi, joka pätee koko salausmenetelmälle. Julkaisun mukaan on mahdollista löytää typistettyä differentiaalia noudattava lohkopari noin 2:lla valitulla lähdetekstillä. Vuonna 2005 Schneier torjui analyysin hyödyllisyyden sellaisenaan, joskin myönsi, että kryptoanalyysiä voi ehkä käyttää tunnistushyökkäyksessä.


title: Simana Sissonen

text: Simana Sissonen (1786 – 20. joulukuuta 1848) oli ilomantsilainen runonlaulaja. Häntä pidetään parhaana Suomen puolella asuneista runonlaulajista ja hänen merkityksensä uuden "Kalevalan" synnylle oli suuri. Hän asui Ilomantsin Mekrijärvellä. Sissosen suvussa on muitakin runonlaulajia.


title: Simana Sissonen

text:
Perinteenkerääjä D. E. D. Europaeus löysi Sissosen 1845 Ilomantsiin tekemällään runonkeruumatkalla. Hän merkitsi Sissoselta muistiin noin 60 runoa ja loitsua.
August Ahlqvist laulatti häntä 1846.


title: Simana Sissonen

text: Hän oli naimisissa Lopon Issakasta kotoisin olleen Filip Lobanovin tyttären Vassan kanssa.


title: Simana Sissonen

text: Sissonen haudattiin todennäköisesti Ilomantsin kirkonkylän Kokonniemen kalmistoon, jossa hänen muistolleen on pystytetty grobu. Helsingin Länsi-Herttoniemessä on vuodesta 1952 ollut runonlaulajasuvun mukaa nimetty Sissosentie.


title: Simana Sissonen

text: Simana Sissonen oli taitava rakennusmies ja puuseppä, hyvä metsästäjä ja kalastaja. Hän oli myös parantaja. Simana Sissonen osasi lukea, ja hänelle tuli "Turun Viikkosanomat".


title: Simana Sissonen

text: Sissosen entisöity kotitalo Sissolan pirtti on Museoviraston omistuksessa. Se sijaitsee Joensuun yliopiston Mekrijärven tutkimusaseman alueella, ja se on tutkimusaseman hoidossa ja yliopisto käyttää sitä kokous- ja juhlatilana.


title: Simana Sissonen

text:
Sissolan pihapiiriin kuuluu kaksi harmaata asuinrakennusta, Simanan pirtti ja Iivanan pirtti.
Simanan pirtin kamariin on koottu näyttely Mekrijärven kylän ja Sissosten suvun runoperinteestä. Iivanan pirtin kalustus on alkuperäinen. Sinne on pystytetty tutkijahuone tietoliikenneyhteyksineen.


title: Richard Kuhn

text: Richard Kuhn (3. joulukuuta 1900 – 1. elokuuta 1967) oli saksalainen biokemisti. Hän toimi Max Planck -instituutin johtajana vuodesta 1929. Kuhn tutki karotenoidien rakennetta sekä A- ja B-vitamiineja. Hän sai Nobelin kemianpalkinnon vuonna 1938.


title: Debora Vaarandi

text: Debora Vaarandi (o.s. Trull, 1936–1939 Hint; 1. lokakuuta 1916, Võru – 28. huhtikuuta 2007 Tallinna) oli virolainen runoilija ja kielenkääntäjä. Hän syntyi postivirkailijan tyttärenä Võrussa, Liivinmaalla (nykyisessä Etelä-Virossa) mutta vietti lapsuutensa suurimmaksi osaksi Saarenmaalla. Hän kävi alakoulua Tallinnassa ja Saarenmaalla vuosina 1924–1929 ja Saarenmaan yhteislukiota Kuressaaressa vuosina 1930–1935.


title: Debora Vaarandi

text: Vaarandi tutustui saarenmaalaisissa kirjallisuusiltamissa vasemmistolaiseen opettajaan ja myöhemmin kirjailijaan Aadu Hintiin. Avioiduttuaan he muuttivat Tarttoon, jossa silloinen Debora Hint opiskeli Tarton yliopiston filosofisessa tiedekunnassa vuosina 1936–1940. Debora ja Aadu Hintin avioliitto päättyi eroon 1939 heidän ainoan lapsensa kuoltua.


title: Debora Vaarandi

text: Neuvostoliiton miehityksen aikana hän työskenteli ensin "Rahva Häälen" kulttuuriosaston toimittajana heinäkuusta syyskuuhun 1940 ja sen jälkeen "Sirp ja Vasaran" toimittajana vuosina 1940–1941 ja 1944–1946. Debora oli tutustunut silloiseen "Sirp ja Vasar" -lehden päätoimittajaan Anton Vaarandiin, jonka kanssa hän solmi avioliiton. Uuden aviomiehensä innostamana Debora liittyi Viron kommunistiseen puolueeseen jo ennen sotaa, jolloin siinä oli jäseniä vain kourallinen.


title: Debora Vaarandi

text: Saksan hyökättyä Neuvostoliittoon kesäkuussa 1941 Vaarandi pakeni muiden punaisten tavoin Saksan armeijaa Neuvostoliittoon, jona aikana vuosina 1942–1944 hän työskenteli "Rahva Häälen" toimituksessa Moskovassa ja Pietarissa. Sodan aikana myös hänen toinen avioliittonsa hajosi. Sodan päätyttyä Debora Vaarandi palasi takaisin Viroon toimien "Sirp ja Vasar" -lehden vastaavana toimittajana. Vuodesta 1946 alkaen hän toimi vapaana kirjailijana. Vuonna 1971 hänestä tuli Viron sosialistisen neuvostotasavallan kansankirjailija.


title: Debora Vaarandi

text: Vuonna 1952 Vaarandi avioitui kirjailija Juhan Smuulin kanssa, ja liitto kesti aina vuonna 1971 tapahtuneeseen Smuulin kuolemaan asti.


title: Debora Vaarandi

text: Vaarandin kirjailijanura alkoi hänen lukioaikoinaan kirjoittamastaan runostaan "Udus", joka julkaistiin "Eesti Naisessa" vuonna 1936. Eesti Kirjandus ja Postimees julkaisivat hänen kirja-arvostelujaan vuosina 1936–1940. Hänen esikoisteoksensa on vuonna 1945 ilmestynyt runoteos "Põleva laotuse all". Kyseessä oli Neuvostoliitossa sota-aikana koti-ikävää ja luontoa kuvaavaa runokokelma, jossa oli tosin ajalle tyypillistä Stalin-ylistystä. Varsinainen läpilyöntiteos oli "Unistaja aknal" eli suomennettuna Haaveilija ikkunalla vuodelta 1959. Tällöin Neuvosto-Virossa elettiin Nikita Hruštšovin suojasään aikaa eli runoissa ei ollut pakko tuoda esiin poliittisuutta. Vaarandi näytti kykynsä tällöin luonto- ja rakkausrunoilijana. Hänet tunnetaan myös Saarenmaan valssin sanoittajana sekä kääntäjänä. Kesällä 2006 ilmestyivät runoilijan nuoruudenmuistelmat, jotka saivat kuitenkin ristiriitaisen vastaanoton.


title: Debora Vaarandi

text: Debora Vaarandilta on julkaistu seuraavat runoteokset:Vaarandin muita teoksia ovatDebora Vaarandi käänsi viroksi runsaasti suomen-, saksan- ja venäjänkielistä kirjallisuutta. Hänen kääntämänään on julkaistu mm. Bertolt Brechtin, Alfred Adlerin, Aleksei Tolstoin, Vera Inberin, Juri Nagibinin, Mihail Prišvinin, Eduard Bagritskin, Viktor Nekrasovin, Maksim Gorkin, Olga Bergholtzin, Anna Ahmatovan, Katri Valan, Eino Leinon, Aleksis Kiven, Georg Traklin, Benedicta Idefeltin ja Laila Hirvisaaren tuotantoa.


title: Sonic the Hedgehog 3

text:
Sonic the Hedgehog 3 (lyhyesti Sonic 3 tai Lock-On Teknologiassa Sonic 3 & Knuckles) on Sonic Teamin ja Sega Technical Instituten kehittämä ja Segan julkaisema tasohyppelypeli, joka on julkaistu vuonna Sega Mega Drivelle.
Peli on "Sonic the Hedgehog" -pelisarjan kolmas virallinen tasohyppelypeli ja on jatkoa "Sonic the Hedgehog 2:lle". Sonic 3:sta on julkaistu myös sarjakuvaversio Archie Comicsin Sonic the Hedgehog-sarjakuvassa, joka on ilmestynyt myös suomeksi.


title: Sonic the Hedgehog 3

text: Peli on ensimmäinen, jossa esiintyy Sonicin tuleva apuri Knuckles the Echidna. Peliin voi kiinnittää myös sen jatko-osan "Sonic & Knucklesin", jonka avulla peli laajenee 6 tasoisesta jopa 14 tasoiseksi sekä Knucklesista tulee pelattava kaikkiin tasoihin. Tässä pelissä hahmo ei ole pelattavana muuten kun moninpelissä.


title: Sonic the Hedgehog 3

text: Peli jatkuu siitä mihin Sonic the Hedgehog 2 päättyi. Tri Robotnikin avaruusalus Death Egg murskautui maahan. Myöhemmin Robotnik saa tietoonsa, että Death Egg putosi mystiselle saarelle "Angel Islandille" (tunnetaan Amerikassa Floating Island -nimellä), jonne hän myöhemmin rantautui ja missä hän tapaa Knucklesin, jolle hän kertoo, kahden tyypin varastaneen Kaaossmaragdit. Myöhemmin Sonic ja Tails saapuivat kaksitasolla, "Tornadolla", saarelle kuultuaan, että Robotnik olisi siellä. Knuckles uskoo että Sonic ja Tails varastaisivat hänen smaragdinsa, joten hän virittää ansoja ympäri saarta. Sonic hyppää Tornadon siiveltä ja muuttuu Super Soniciksi, jolloin hän ja Tails laskeutuvat saarelle etsimään Robotnikia, kunnes Knuckles hyökkää Sonicia kohti ja varastaa Kaaos Emeraldit häneltä ja katoaa viidakkoon. Sonic ja Tails lähtevät häneen peräänsä Launch Base Zone-laaksoon asti, jonne Death Egg murskautui ja josta Robotnik yrittää nousta takaisin avaruuteen maailman valloitukseen.


title: Sonic the Hedgehog 3

text: Sonic 3:ssa on samanlainen pelityyli kuin edellisissä Sonic-peleissä. Sonic, Tails tai kummatkin yrittävät päästä jokaisen tason kentän loppuun 10 minuutin aikana. Pelissä kerätään sormuksia ja tuhotaan tuttuun tapaan Robotnikin Badnik-robotteja. Pelissä rikotaan monitoreja, joista saa kymmenen sormusta lisää, suojia, nopeustossut sekä voittamattomuuden hetkeksi aikaa. Pelistä löytyy tähtitolppia (checkpoint), joiden kohdalta peli jatkuu, jos pelaaja menettää elämän. Tähtitolppiin ilmestyy 50 sormusta kerättyään pyörivä tähtirengas, joiden avulla pääsee bonustasoon. Kentissä on myös jättisormuksia, jotka on piilotettu ympäriinsä ja joista pääsee myös erikoistasoon. Erikoistasoissa voi sinisiä palloja keräämällä saada sormuksia ja lisää pisteitä, Kaaossmaragdit sijaitsevat erikoistasoilla. Pelissä on kuusi tasoa, joissa jokaisessa on kaksi kenttää.


title: Sonic the Hedgehog 3

text: Mikäli pelaaja putoaa rotkoon, murskautuu, putoaa piikkeihin tai koskettaa robottia 0 sormuksella hyökkäämättä, kuolee. Jokaisessa kentässä on minipomotaistelu ja joka toisen kentän lopussa kohdataan Tri. Robotnik entistä isomman koneen kanssa.


title: Sonic the Hedgehog 3

text: Pelissä on uusia ominaisuuksia. Sonic kykenee tekemään väliaikaisen "suojakentän", niin kutsutun Insta-shieldin, joka suojaa häntä useimmilta piikikkäiltä vihollisilta. Pelissä 2-ohjainportista voi ohjata Tailsia, mikä nähtiinkin jo Sonic 2-pelissä. Tails voi nyt lentää hännillään ja uida naputtamalla hyppynäppäintä, mutta vain vähän aikaa kunnes hän väsyy. Lisäksi Tails voi kantaa Sonicia ilmassa häntäkopterillaan. Tailsia voi ohjastaa 2-ohjainportista pelattaessa Sonicilla ja Tailsilla kuten Sonic 2:ssa. Pelissä on minivastuksia aina jokaisen alueen ensimmäisen kentän lopussa. Kun voittaa minivastuksen, maalitaulu putoaa taivaalta maahan. Tällöin alue on läpäisty ja siirryttään seuraavalle alueelle. Lisäpisteitä saa pomputtamalla maalitaulua ilmassa mahdollisimaman kauan pudottamatta sitä maahan. Samassa tilanteessa jos taulu osuu maahan, voi hyvällä onnella maasta pompahtaa monitori, josta saa sormuksia tai suojan. Suurimpia uusia asioita ovat uudet suojakentät, jotka ovat kukin omaa elementtiään.


title: Sonic the Hedgehog 3

text: Monitoreissa olevat suojat:


title: Sonic the Hedgehog 3

text: Pelissä on bonustasoja, joita löytää etsimällä 50 sormusta ja menemällä tähtitolpalle. Tähtitolpan yläpuolella leijuu tähtirengas, johon astuttua pääsee bonustasoon, josta voi voittaa suojakilpiä, lisäelämiä ja sormuksia. Sonic & Knuckles-pelissä on kaksi erilaista bonustasoa lisää, joista kerätään myös sormuksia ja muita esineitä. Niihin päästäkseen tarvitsee alle 15 tai 20 sormusta ennen astumista tähtirenkaaseen.


title: Sonic the Hedgehog 3

text: Ensimmäisestä Sonic-pelistä tutut jättisormukset tekevät paluun ja ovat tällä kertaa piilotettuna ympäri tasoja. Kun pelaa astuu sormukseen, pääsee erikoistasoihin (eng. "Special Stage"), joita on tässä pelissä seitsemän erilaista. Kuvakulma vaihtuu hahmon taakse ja pelaaja pääsee liikkumaan ja hyppimään ympäri shakkilaudan tapaista areenaa. Erikoistasoissa pelaajan täytyy saada kaikki "siniset pallot" muutettua punaisiksi liikkumalla sinisten pallojen läpi. Punaisia palloja koskettamalla poistuu erikoistasosta. Kun liikut sinisten pallojen ympäri kerran, saat keskellä olevista palloista sormuksia, joita keräämällä saa erikoispisteitä. Erikoistasoissa on myös kimmokepallot joita kosketettaessa pelattava hahmo liikkuu taaksepäin. Sonic & Knuckles-pelin erikoistasoissa voit löytää keltaisia palloja jotka heittävät hahmon yleensä toiselle puolelle areenaa. Mitä pitempään työskentelee erikoistasossa, sitä nopeammaksi pelattavan hahmon liikuttaminen käy ja musiikki nopeutuu taustalla. Pelaajan saatua kaikki siniset pallot punaisiksi saat Kaaos Emeraldin.


title: Sonic the Hedgehog 3

text: Kaksinpeli-moodi on varsin erilainen kuin Sonic the Hedgehog 2:ssa. Nyt kaksinpeliä varten on tehty omia ratoja, joissa tarkoitus on vain juosta ympäri aluetta mahdollisimman nopeasti monta kierrosta peräkkäin. Radat ovat yksinpelin jaksoista poiketen lyhyitä ja grafiikka on pienempää eli myös hahmot on kuvattu selvästi yksinpeliä pienempinä. Grand Prix -tilassa pelataan toista pelaajaa vastaan kaikissa viidessä radassa, ja yritetään saavuttaa enemmän voittoja kuin toinen pelaaja. Single Track -tilassa pelaaja kisaa toista pelaajaa vastaan vain yhdessä radassa. Time Trial -tilassa voi kisata aikaa vastaan. Kaksinpeli-moodissa myös Knuckles on pelattavana hahmona, vaikka hän on laajemmin tässä roolissa vasta Sonic & Knuckles -pelissä. Hän ei pysty liitämään tai kiipeämään, toisin kuin seuraavassa pelissä.


title: Sonic the Hedgehog 3

text: Viisi rataa ovat:


title: Sonic the Hedgehog 3

text: Kun Sonic the Hedgehog 3-peliä ryhdyttiin kehittämään, pelin ajateltiin aluksi suunnitella ylhäältä katsottua, isometrista peliä, jota ideana myöhemmin käytettiin pelissä Sonic 3D Flickies' Island. Idea hyllytettiin, koska pelattavuutta ei haluttu erkanevan liian kauas sen alkuperäisestä muodostaan, mitä edelliset pelit käyttivät. Peliin suunniteltiin uusi hahmo kuten Sonic 2 pelin Tailsin kohdalla tehtiin. Takashi "Thomas" Yudan Knuckles the Echidna hahmo valittiin ja alun perin haluttiin olevan vihreäturkkinen, joka myöhemmin vaihdettiin punaiseksi.


title: Sonic the Hedgehog 3

text: Sonicin luojat Yuji Naka ja Hirokazu Yasuhara palasivat kehittämään peliä. Ensimmäisten kahden pelin musiikkien takana oleva Masato Nakamura ei sen sijaan osallistunut pelin sävellykseen, jolloin Sega kääntyi muiden säveltäjien puoleen, joita on ollut mm. Brad Buxer, Bobby Brooks, Geoff Grace, Doug Grigsby III, Darryl Ross, Howard Drossin, Jun Senoue ja Tokuhiko Uwabo. Sonic 3:n kehityksen aikana jopa Michael Jackson oli suuri Sonic-fani ja on ollut osallisena pelin musiikin teossa. Hänen mielestään oli kuitenkin raivostuttavaa, että Sega Mega Driven äänipuoli ei ollut täydellinen, eikä ilmeisesti halunnut, että hänen nimeään yhdistetään peleihin, jotka vähentäisivät musiikin arvoa.


title: Sonic the Hedgehog 3

text: Sonic the Hedgehog 3:n ja "Sonic & Knuckles:in" piti olla alun perin samalla pelimoduulilla, mutta kiireisen aikataulun ja valmistuksen kulujen takia (32 megabitin kokoiset moduuleiden ollessa liian kalliita), peli jaettiin kahtia ja tekijätiimille annettiin enemmän aikaa viimeistellä Sonic & Knuckles saman vuoden lopussa. Myöhemmin Sonic & Knuckles pelimoduuleihin suunniteltiin Lock-On Teknologia, jonka avulla käyttäjä pystyi yhdistämään Sonic 3 ja Sonic & Knuckles moduulit toisiinsa pelatakseen peliä kokonaisuudessaan. Sonic & Knuckles moduuliin pystyi myös yhdistämään Sonic 2 moduulin pelatakseen Knucklesilla Sonic 2:sessa.


title: Martina McBride

text: Martina McBride, alk. Martina Mariea Schiff, (s. 29. heinäkuuta 1966 Kansas, Yhdysvallat) on yhdysvaltalainen country-laulaja. McBridea on nimitetty "kantrimusiikin Celine Dioniksi"


title: Martina McBride

text: McBride julkaisi esikoisalbuminsa "The Time Has Comen" vuonna 1992. Hän nousi nopeasti suosioon tulevien julkaisujensa turvin ja on ollut ehdolla Grammy-palkinnon saajaksi. Hänet on valittu kolmesti Academy of Country Musicin "vuoden naislaulajaksi".


title: Martina McBride

text: Martina meni 15. toukokuuta 1988 naimisiin John McBriden kanssa. Parilla on kolme tytärtä: Delaney Katharine (s. 1994), Emma Justine (s. 1998) sekä Ava Rose Kathleen (s. 2005). Perhe asuu Nashvillessä.


title: Loretta Lynn

text: Loretta Lynn, o.s. Webb (s. 14. huhtikuuta 1932) on yhdysvaltalainen country-laulaja. Hän oli 1960–1970-lukujen johtavia naispuolisia countryartisteja.


title: Loretta Lynn

text: Lynn on julkaissut uransa aikana lukuisia listaykkösalbumeita ja -singlejä. Hänelle on myönnetty mm. neljä Grammy-palkintoa sekä Academy of Country Musicin "vuosikymmenen artistin" arvonimi 1970-luvulla. Hänellä on tähti Hollywood Walk of Famella.


title: Loretta Lynn

text: Loretta Webb meni jo 14-vuotiaana naimisiin Oliver Vanetta Lynnin kanssa. Pari oli naimisissa lähes viisikymmentä vuotta ja sai kuusi lasta.


title: Loretta Lynn

text: Loretta Lynn valittiin vuonna 1988 Country Music Hall of Fameen. Hänelle myönnettiin Presidential Medal of Freedom -kunniamerkki vuonna 2013.


title: Black Rain

text: Black Rain on Ozzy Osbournen 22. toukokuuta 2007 julkaistu albumi. Albumi on järjestyksessään Osbournen yhdeksäs pitkäsoitto. Albumi nousi Billboardin listalla sijalle kolme ja on myynyt kultaa Yhdysvalloissa. Singlenä julkaistiin kappaleet "Not Going Away", "I Don't Wanna Stop" ja "Black Rain".


title: Black Rain

text: Aiemmista albumeista poiketen tyylillisesti albumilla on vaikutteita mm. industrial- ja thrash metal -genreistä. Tämä tulee esille mm. raskaammista kitara-riffeistä, särö-efektin käytöstä laulussa sekä syntetisaattoreiden runsaammasta käytöstä.


title: Black Rain

text: Alun perin albumi julkaistiin Yhdysvalloissa erilaisella digipak-kannella. Japanin painos sisälsi kaksi bonus-raitaa ja iTunes-versio sisälsi vielä yhden erillisen bonus-kappaleen. Marraskuussa 2007 julkaistu Tour Edition sisältää kaikki kolme bonus-raitaa sekä kolme live-raitaa.


title: Subterranean

text: Subterranean on ruotsalaisen melodista death metalia soittavan yhtyeen In Flamesin EP vuodelta 1995. EP on ainoa In Flamesin julkaisu, jolla Henke Forss laulaa. "Subterraneanin" avulla In Flames sai levytyssopimuksen Nuclear Blastin kanssa.


title: Subterranean

text: Bonuskappale


title: Aunuksen Radio

text: Aunuksen Radio oli suomalainen radioasema jatkosodassa suomalaisten miehittämässä Itä-Karjalan osassa. Radioasema toimi Karl Marxin kadulla Äänislinnassa.


title: Aunuksen Radio

text: Talvisodan kuluessa ja jatkosodan alun aikana Päämaja huomasi, miten voimakas oli radion vaikutus rintamajoukkojen keskuudessa. Toisaalta mitä kauemmas Itä-Karjalaan suomalaiset joukot etenivät, sitä huonommaksi kävi kotimaan radioasemien kuuluvuus. Kun mukaan tuli vielä neuvostoliittolaisten radiohäirintä, ei Itä-Karjalassa voinut enää kuunnella suomalaisia asemia. Tämän takia kesällä 1941 päätettiin järjestää Karjalan Armeijan käyttöön oma radioasema.


title: Aunuksen Radio

text: Aunuksen Radion perustava kokous pidettiin 18. elokuuta 1941 Leppäsyrjässä. Kokouksen päätteeksi uuden radioaseman käyttöön luovutettiin henkilöauto ja kirjoituskone. Viikkoa myöhemmin tiedotettiin uuden radioaseman perustamisesta. Mutta järjestelyvaikeuksista johtuen Aunuksen Radion avajaiset järjestettiin vasta 1. syyskuuta 1941 Vieljärvellä. Silloin sen raatiin kuuluivat Pekka Tiilikainen, Niilo Sauro, Sulo Kolkka, Martti Haavio ja Yrjö Jylhä. Aluksi ohjelmaa oli sunnuntaisin ja se oli vaatimatonta. Yleisradiolta Helsingistä saatiin 20 äänilevyä. Kun niiden molemmat puolet oli soitettu, seurasi yleensä pari tuntia musiikkiohjelmaa. Luonnollisesti kevyt musiikki oli suosiossa. Suosikkien kärkilistaan kuuluivat mm. seuraavat kappaleet: "Kirje sieltä jostakin", "Savonmuan Hilima" ja "La Cumparsita".


title: Aunuksen Radio

text:
Muutamia viikkoja perustamisensa jälkeen Aunuksen Radio alkoi tehdä ohjelmalöytöjä "korpien kätköistä". Radion toimintaa ryhdyttiin pienessä mittakaavassa mainostamaan. Vähitellen kutsuttiin paikalle ohjelmia pitämään "erilaisia paikallisesiintyjiä". Nämä olivat usein rintamajoukkojen keskuudesta poimittuja laulajia ja humoristeja. Puheohjelmiin tuli huumoria, pakinoita ja näytelmiä. Tietysti puheitakin pidettiin, mutta ne eivät saaneet olla pitkiä, sillä Aunuksen Radio tuotti nimenomaan rintamamiesten haluamia ohjelmia. Myöhemmin ohjelmatoiminta muuttui päivittäiseksi (jopa 15 tuntia/pv). Professori Aimo Turunen muisteli myöhemmin sodanaikaista radiotoimintaa: "Ei pyritty taiteellisen maun kasvattamiseen. Kun ohjelmaan oli merkitty 'kevyt puolituntinen', niin sen tuli todella olla 'kevyt'; Viipurin Vihtoria, Lännen lokaria jne.".
Aivan oma osuutensa tuli Aunuksen Radion reporttereille. He tekivät haastatteluja sekä rintamalla että selustassa, jopa kotiseuduillaankin. Koska Aunuksen Radio oli tarkoitettu myös Itä-Karjalan väestölle, käytettiin päivittäislähetyksissä myös vepsän ja karjalan kieltä. Tähän tarkoitukseen määrättiin omat henkilönsä. Kun suomalaiset valtasivat Petroskoin ja nimesivät sen Äänislinnaksi, Aunuksen Radio asettui sinne.


title: Aunuksen Radio

text:
Asemasodan alussa radiotoimintaan tuli mukaan neuvostosotilaille tarkoitetut propagandalähetykset. Myös Aunuksen Radion henkilökunta kasvoi. Vuoden 1942 alussa radioaseman henkilökuntaan kuuluivat Oke Tuuri, Pekka Tiilikainen, Ahti Sonninen, Yrjö Jylhä, Arvo Alanne, Veikko Itkonen, Toivo Määttä, Aulikki Rautawaara, Oiva Paloheimo, Olavi Paavolainen, Matti Hälli, Aune Antti, Martti Jukola, Maaria Eira, Kosti Vehanen, Tauno Palo, Hannes Häyrinen, Jussi Himanka, Lea Piltti, A. Aimo ja Elli Pihlaja. Erityisesti Tiilikainen tuli hyvin suosituksi haastattelijana ja puhujana.
Asemasodan aikana alkoi suomalaisten joukkojen keskuudessa kasvavassa määrin esiintyä sotaväsymystä. Aunuksen Radio lähetti heille ohjelmaa ("ikäväntorjuntaa"). Ohjelmaan kuului viihdettä ja tietoa. Siinä Aunuksen Radio onnistui. Propagandalähetykset eivät tuottaneet juurikaan tulosta, eivätkä vepsän- ja karjalankieliset lähetykset saavuttaneet merkittävää kuulijakuntaa.


title: Aunuksen Radio

text: 16. kesäkuuta 1944 annettiin salainen käsky vetäytyä Itä-Karjalasta. Silloin Aunuksen Radio lopetti lähetystoimintansa Äänislinnasta käsin ja siirtyi Sortavalan lähistölle. Punailmavoimien pommituksen ja rintamalinjan siirtymisen takia radio siirtyi sitten Pohjois-Karjalaan ja lopetti toimintansa syyskuussa 1944.


title: Aunuksen Radio

text: Muita vastaavia rintamaradioita olivat Rukajärven rintamalla toiminut Korven Radio, Uhtualla toiminut Vienan Radio, Maaselän rintamalla toiminut Maaselän Radio ja Karjalan kannaksella Valkjärvellä toiminut Kannaksen Radio.


title: Finnpulp

text: Finnpulp Oy on suomalainen metsäteollisuuden yritys. Finnpulp suunnittelee 1,2 miljoonaa tonnia vuodessa tuottavaa, maailman suurinta havusellutehdasta Kuopion Sorsasaloon. Tehtaan kustannusarvio on 1,4 miljardia euroa. Tehdashanke siirtyi merkittävän pykälän eteenpäin saatua ympäristöluvan. Vaasan hallinto-oikeus hylkäsi tehtaan ympäristöluvista tehdyt valitukset puolentoista vuoden käsittelyn päätteeksi.


title: Finnpulp

text: Finnpulp teki aiesopimuksen Hamina-Kotkan sataman kanssa sellun kuljetuksesta maailmalle. Kuopiosta sellu siirtyisi Savon rataa pitkin Kouvolan kautta Kotkaan.


title: Traylor Howard

text: Traylor Elizabeth Howard (s. 14. kesäkuuta 1966 Orlando, Florida) on yhdysvaltalainen näyttelijä.


title: Traylor Howard

text: Howard tunnetaan parhaiten Natalie Teegerin roolistaan televisiosarjassa "Monk", jossa hän näytteli vuosina 2005–2009. Howard näytteli myös yhtä pääosaa komediasarjassa "Kaksi kaveria ja tyttö" (alkuperäiseltä nimeltä "Kaksi kaveria, tyttö ja pizzapaikka") vuosina 1998–2001. Hänen tunnetuimpiin elokuviinsa kuuluvat "Me kaksi & Irene" (2000) ja "Son of the Mask".


title: Traylor Howard

text: Howard on ollut kahdesti naimisissa, mutta molemmat liitot ovat päättyneet eroon. Hän synnytti ensimmäisen lapsensa, pojan, marraskuussa 2006.


title: Roxas

text: Roxas on neljän asutuskeskuksen nimi Filippiineillä:


title: Teijo (nimi)

text: Teijo on suomalainen miehen etunimi. Teijo ja sen vanhempi, vahva asteinen muoto Teiko ovat syntyneet nimestä Tyko, joka perustuu muinaiskreikkalaisen onnen jumalan nimeen "Tycho" ja kreikan kielen sanaan "tykikos", onnellinen.


title: Teijo (nimi)

text: Teijon nimipäivä on 29. huhtikuuta. Suomessa nimi Teijo on Väestörekisterikeskuksen tietojen mukaan annettu 1900-luvun alusta vuoden 2012 loppuun mennessä on 1900-luvun alusta vuoden 2012 loppuun mennessä 2497 miehelle ja alle viidelle naiselle.


title: U3-USB-muisti

text: U3 smart drives on USB muistikuille vuonna 2004 julkaistu standardoimaton laajennus. U3 lisää USB-muistitikulle lisäomaisuuksia, joita tavallinen USB-tikku ei tarjoa. U3 mahdollistaa esimerkiksi ohjelmien automaattisen suorittamisen suoraan USB-muistista (). U3-standardin mukainen käyttöliittymäpaneeli toimii ainoastaan Microsoft Windows -käyttöjärjestelmissä.


title: U3-USB-muisti

text: U3-standardia tukevat muistitikut sisältävät automaattisesti käynnistyvän U3 Launchpad -käyttöliittymäpaneelin, jonka avulla muistitikulle tallennettuja ohjelmia voidaan hallita, käynnistää ja päivittää uudempaan versioon. U3-standardi lisää muistitikulle myös mahdollisuuden salata muistitikulla sijaitsevat tiedostot salasanalla.


title: U3-USB-muisti

text: U3-standardin mukainen ohjelma kopioi tarvittavat käynnistystiedot tietokoneelle mutta ei jätä sammutettaessa jälkeensä tiedostoja eikä esimerkiksi rekisterimerkintöjä. Ohjelmien suoritus koordinoidaan U3-käynnistyspaneelin kautta, joka tarkistaa ennen ohjelman käynnistystä esimerkiksi käyttäjäoikeudet ja siivoaa ohjelman jättämät jäljet, vaikka USB-muistitikku poistettaisiin koneesta suorituksen aikana.


title: U3-USB-muisti

text: U3-standardin mukainen muistitikku eroaa tavallisesta USB-muistitikusta vain siten, että tikulle on tallennettu U3-standardin mukaiset ohjelmistot ja levyosiot. Kun muistista poistetaan U3-tuki, USB-muistikku palautuu perinteiseksi USB-muistitikuksi.


title: U3-USB-muisti

text: U3 Launchpad -käyttöliittymäpaneeli mahdollistaa U3-ohjelmien hallinnan ja USB-muistiin tallennettujen tiedostojen salauksen. Launchpad sijaitsee USB-tikun emuloidussa CD-osiossa, joka käynnistetään autorun-komennolla. U3 Launchpad -käyttöliittymäpaneeli on suunniteltu vain Microsoft Windows -käyttöjärjestelmille.


title: U3-USB-muisti

text: Jotta ohjelmistot toimisivat U3-käyttöliittymäpaneelissa, niiden on tuettava U3-stardardia. Käytännössä ohjelmasta tarvitaan oma U3-versionsa, joka toimii vain U3-USB-muistitikuilla.


title: U3-USB-muisti

text: U3 Launchpad- ja U3-ohjelmistot toimivat vain Windows 2000-, XP- ja Vista-käyttöjärjestelmissä. FAT-osion tiedostot voidaan lukea millä tahansa käyttöjärjestelmällä, jossa on USB-massamuistiasematuki.


title: U3-USB-muisti

text: U3-tuen huonoihin puoliin kuuluu muu muassa se, että massamuistiasema näkyy "virheellisesti" kahtena levyasemana, koska U3-tukea varten on levylle jouduttu tekemään ylimääräinen lukittu, U3-toimintoihin tarkoitettu levyosio. Massamuistiosio ei ole myöskään käytettävissä, ennen kuin U3-levyosio (emuloitu CD-osio) on ladattu. Tämä aiheuttaa viivettä niin Windows-, Linux- kuin Mac OS -käyttöjärjestelmässä.


title: U3-USB-muisti

text: U3-ominaisuuden poisto onnistuu ainakin Microsoft Windows- ja Mac OSX -käyttöjärjestelmässä, sillä näille on internetissä haettavissa U3-poisto-ohjelma (U3 Launchpad Removal). Jos USB-muistitikulta poistaa U3-tuen, sen palauttaminen takaisin U3-formaattiin on mahdotonta.


title: U3-USB-muisti

text: U3-standardi ei ole saavuttanut suurta suosiota. Sandisk ja Microsoft ovat tehneet yhteystyösopimuksen luodakseen seuraavan sukupolven USB-muistikkuformaatin, joka sisältäisi U3:sta tuttuja ominaisuuksia. Uuden formaatiin nimi on StartKey.


title: Kolvananuuro

text: Kolvananuuro on rotkolaakso eli uuro Kontiolahden ja entisen Enon kunnan (nykyisen Joensuun) rajamailla. Kolvanauuron noin 1,5 neliökilometrin suuruinen luonnonsuojelualue on suosittu retkikohde.


title: Kolvananuuro

text: Kolvananuuro muodostui miljoonia vuosia sitten syväksi arveksi kallioperään, ja alueella onkin kiinnostava geologinen historia.


title: Kolvananuuro

text: Rotkolaaksossa kulkee puron solinan säestämä luontopolku, välillä kivilouhikossa, välillä iäkkään puuston tai saniaislehdon halki. Paikan tekee mielenkiintoiseksi tavanomaisesta poikkeava maisema ja monipuolinen kasvillisuus. Jyrkät kallioseinät ovat kymmeniä metrejä korkeita. Rotkolaakso on noin kilometrin pituinen, paikoin louhikon takia vaikeakulkuinen.


title: Kolvananuuro

text: Viitat Kolvanauuroon ovat valtatie 6:lla Kontiolahden kirkonkylän lähellä ja Joensuu–Lieksa-tiellä Enossa. Metsähallitus suosittelee Enon suunnasta tulevaa Uuronvaaran tietä, jonka pysäköintialuetta on kunnostettu keväällä vuonna 2007.


title: Kolvananuuro

text: Kolvananuuron polku liittyy muihin vaellusreitteihin, jotka ovat Kolinpolku, Patvinpolku ja Kaltimonkierto.


title: Oscar Tschirky

text: Oscar Tschirky (s. 1866, La Chaux-de-Fonds, Sveitsi – 7. marraskuuta, 1950, New York) oli sveitsiläissyntyinen hovimestari ("maître d'hôtel") joka oli töissä Delmonico-ravintolassa New Yorkissa ja Waldorf-Astoria-hotellissa Manhattanilla. Hänet tunnetaan nimellä Waldorfin Oscar. Tschirkyä pidetään waldorfinsalaatin ja Thousand Island -salaattikastikkeen kehittäjänä.


title: Toni Childs

text: Toni Childs (s. 29. lokakuuta 1957 Orange, Kalifornia) on yhdysvaltalainen laulaja-lauluntekijä. Hän solmi vuonna 1985 levytyssopimuksen A&M Recordsin kanssa ja julkaisi debyyttialbuminsa "Unionin" vuonna 1988.


title: Toni Childs

text: Childs on ollut kolmesti ehdolla Grammyn saajaksi ja voittanut Emmy-palkinnon. Hän asuu nykyisin Havaijilla ja on toipunut Gravesin taudista.


title: Paanajärven Anni

text: Paanajärven Anni on dokumenttielokuva Vienan Karjalassa sijaitsevasta Paanajärven kylästä, jota uhkasi voimalaitoksen patoaltaan alle jääminen. Ohjaaja on pitkän linjan dokumentaristi Lasse Naukkarinen. Elokuva sai ensi-iltansa Bio Rexissä, Helsingissä, 29. tammikuuta 2006.


title: Paanajärven Anni

text: Vuonna 2007, pian elokuvan valmistumisen jälkeen, uhka kylän hukuttamisesta näyttää vihdoin väistyneen. Venäjä suojeli kylän patoaltaan rakentamisellta.


title: Paanajärven Anni

text: Elokuva on esitetty Yle TV2:ssa 25.12.2006 ja 7.10.2007. Se on myös kiertänyt useilla kansainvälisilä dokumenttielokuvafestivaaleilla. Elokuva palkittiin parhaana ammattilaisdokumenttielokuvana Kettupäivillä Helsingissä 2006.


title: Paanajärven Anni

text: Elokuvassa seurataan Anni Popovan (o.s. Mäkuskhina, 1928 Jyskyjärvi – 4. helmikuuta 2011) elämää. Anni asui Vienan Karjalassa Kemijoen rannalla sijaitsevassa Paanajärven perinnekylässä. Hän oli kylän keskeinen hahmo, kylän johtaja, puuhanainen ja sanavalmis entinen opettaja.


title: Paanajärven Anni

text: Paanajärven kylä on ainutlaatuinen vienankarjalainen runokylä, jossa on yhä jäljellä merkittävä osa alkuperäistä rakennuskantaa. Naukkarinen dokumentoi kylän selviytymistarinan tällä suurtyöllään, jonka materiaali kerättiin pitkällä, kuusi vuotta kestävällä seurannalla.


title: Paanajärven Anni

text: Paanajärvi on harvinaisuus, sillä se on ainoa jäljelle jäänyt alkuperäisasussaan säilynyt vienalaiskylä. Kylää on uhannut patoaltan alle jääminen jo 50 vuoden ajan. Neuvostoliitto suunnitteli Vienan Kemijoen patoamista. Joella sijaitsevaan Valkeakosken kylään oli tarkoitus rakentaa vesivoimalaitos suurine patoaltaineen. Paanajärvi olisi jäänyt veden alle, mutta suunnitelma keskeytyi Neuvostoliiton romahdettua. Kylää on entistetty ja elämää elvytetty suomalaisten avustamana jo vuosien ajan. Kylä valittiin World Monuments Watchin Maailman uhanalaisten perinnekohteiden listalle.


title: Djamolidine Abdoujaparov

text: Djamolidine Abdoujaparov (s. 28. helmikuuta 1964 Taškent) on uzbekistanilainen entinen maantiepyöräilijä. ”Taškentin terminaattoriksi” kutsuttu Abdoujaparov muistetaan erinomaisena kirimiehenä, jonka raju ajotyyli aiheutti useita pahoja kolareita. Näistä tunnetuin tapahtui Ranskan ympäriajossa vuonna 1991, jolloin Abdoujaparov kaatui pahasti viimeisen etapin loppusuoralla, mutta onnistui kuitenkin pääsemään maaliin voittaen ensimmäisen kerran Tour de Francen pistekilpailun – hän uusi voittonsa vuosina 1993 ja 1994.


title: Djamolidine Abdoujaparov

text: Abdoujaparov voitti pistekilpailun myös Espanjan ympäriajossa vuonna 1992 ja Italian ympäriajossa 1994. Hänen lisäkseen kaikkien kolmen suuren ympäriajon pistekilpailun ovat voittaneet vain Eddy Merckx ja Laurent Jalabert.


title: Djamolidine Abdoujaparov

text: Vuonna 1996 Abdoujaparov voitti Ranskan ympäriajossa irtioton jälkeen yllättäen vuoristoetapin. Hänen uransa päättyi doping-käryyn vuoden 1997 Tour de Francessa.


title: Peter Cetera

text: Peter Paul Cetera (s. 13. syyskuuta 1944) on yhdysvaltalainen rock-laulaja, -lauluntekijä, -basisti ja -tuottaja, joka toimi ennen soolouraansa Chicago-yhtyeen alkuperäisjäsenenä.


title: Peter Cetera

text: Cetera syntyi Chicagossa yhdysvaltainpuolalaisen perheen seitsemästä lapsesta toiseksi. Hän oppi soittamaan harmonikkaa viisivuotiaana ja hankki ensimmäisen kitaransa 14-vuotiaana. Lopulta hän siirtyi bassokitaraan. Cetera on kova Beatles- ja Beach Boys -fani, mikä kuuluu hänen musiikissaan: hän on levyttänyt Beatlesien "It's Only Love" -kappaleen sekä käyttänyt Beach Boysien lauluharmonioita kappalessaan "Wishing You Were Here".


title: Peter Cetera

text: Cetera nousi kansainväliseen maineeseen yhtyeessä Chicago, joka aloitti toimintansa 1960-luvun lopussa. Hänen ensimmäinen sooloalbuminsa oli "Peter Cetera" vuonna 1981. Lisäksi hän on tehnyt yhteistyötä mm. Billy Joelin, Karen Carpenterin, Paul Ankan, Agneta Fältskogin ja Chaka Khanin kanssa. Ceteralla on erinomainen ja tunnistettava tenoriääni, joka sopii täydellisesti popmusiikkiin. Monet Chicagon hiteistä on hänen säveltämiään, kuten suurin myyntimenestys "If You Leave Me Now". Hänellä on ollut myös elokuvarooleja.


title: Peter Cetera

text: Cetera asuu Idahon Sun Valleyssä. Hänellä on kaksi tytärtä: Claire (s. 1983) ja Senna (s. 1997).


title: Carl-Johan Häggman

text: Carl-Johan Häggman (s. 22. helmikuuta 1963 Helsinki) (myös: Carl Johan Haggman, "Häggis") on suomalainen säveltäjä, muusikko ja esittävän taiteen moniammattilainen. Lisäksi Häggman on toiminut freelancejournalistina mm. Ylessä.


title: Carl-Johan Häggman

text: Häggman on profiloitunut etenkin teatterimusiikki- ja elokuvasäveltäjänä, mutta toimii myös muusikkona, näyttelijänä, monitaiteilijana sekä projektien organisoijana lukuisissa erilaisissa yhtyeissä ja esittävän taiteen produktioissa. Elokuvamusiikkia on Häggman säveltänyt muun muassa Kai Lehtisen pitkään elokuvaan "Umur" ja joihinkin suomalaisiin dokumenttielokuviin. Teatterimusiikin alalla hänet tunnetaan ammattilaispiireissä useista produktiokohtaisista musiikeistaan. Hän on toiminut myös kansainvälisissä projekteissa esimerkiksi näytelmässä "William Blake’s Divine Humanity", jota esitettiin vuonna 2007 Lontoon West Endissä ja lyhennettynä versiona New York Fringe -teatterifestivaaleilla syksyllä 2010. Italiassa toimivan kansainvälisen TEV-teatteriryhmän kanssa Häggman kiertää muusikko-näyttelijänä eri puolilla maailmaa ja on käynyt USA:n lisäksi mm. Italian, Sveitsin, Turkin ja Suomen kiertueilla.


title: Carl-Johan Häggman

text: Häggmanin toimenkuvaan kuuluu myös erilaisten taideprojektien koordinointi, budjetointi ja toteutus, jota hän on mm. tehnyt erilaisissa lasten ja nuorten näyttämöprojekteissa (esim. "Tid & Energi", dramatisoitu konserttiteos Vantaan Martinus-salissa ja Porin Promenadisalissa.


title: Carl-Johan Häggman

text: Vuonna 2012 Häggman esiintyi Shava-yhtyeen perkussionistina Euroopan kiertueella. Häggman on tehnyt työtä myös lastenkulttuurin parissa etenkin tanssija-koreografi Marja Merisalon kanssa. Hän on myös osallistunut lukuisille Tanssiteatteri Raatikon kiertueille muusikkona ja näyttelijänä.


title: Carl-Johan Häggman

text: Häggman on ollut mukana muun muassa seuraavissa elokuvissa tai äänitteillä:


title: Carl-Johan Häggman

text: Musiikin lisäksi Häggman toimii monenlaisissa kulttuuriprojekteissa mm. ohjaajan assistenttina, graafisena suunnittelijana, valokuvaajana sekä journalistina. Hän on toiminut myös elokuvaajana ja elokuvien sekä teatterin tekniikan assistenttina.


title: Mary Carlisle

text: Mary Carlisle (3. helmikuuta 1914 Boston, Massachusetts – 1. elokuuta 2018) oli yhdysvaltalainen näyttelijä.


title: Mary Carlisle

text: Carlisle tuli tunnetuksi 1930-luvun Hollywoodin B-elokuvien tähtenä. Universal Picturesin Carl Laemmle Jr. näki tytön lupauksena jo tämän ollessa lapsi. Carlisle päätti kuitenkin käydä koulun loppuun ennen filmitähden uraa. Ensimmäinen rooli oli elokuvassa "Madam Satan" vuonna 1930. Hän esiintyi muutamissa elokuvissa yhdessä Bing Crosbyn kanssa ja jatkoi näyttelijänuraansa aina vuoteen 1943. Carlisle esiintyi kaikkiaan yli 60 elokuvassa.


title: Mary Carlisle

text: Carlisle valittiin WAMPAS Baby Stars -mainoskampanjaan vuonna 1932.


title: Mary Carlisle

text: Carlisle teki elokuvauransa jälkeen toisen työuran Elizabeth Arden Salonin johtajana. Hänellä on oma tähti Hollywood Walk of Famella.


title: Cyclone (albumi)

text: Cyclone on Tangerine Dreamin albumi, joka julkaistiin Virgin Recordsilla vuonna 1978. Se on yhtyeen ensimmäinen albumi, jolla on mukana myös laulua ja lyriikoita. Kannen on tehnyt Edgar Froese. Vaikka albumia on kautta aikain kritisoitu paljon, se on silti yksi yhtyeen myydyimmistä.


title: Nootti

text: Nootti on valtion kirjallinen tiedonanto tai kysymys toiselle valtiolle. Yleensä nootilla ilmaistaan tyytymättömyyttä toisen valtion tilanteeseen ja ehdotetaan ratkaisua ongelmaan tai pyydetään selvitystä asiasta. Nootti voi olla allekirjoitettu, mutta usein se on allekirjoittamaton verbaalinootti tai muodoltaan persoonaton muistio.


title: Gusti Wolf

text: Gusti Wolf (11. huhtikuuta 1912 – 5. toukokuuta 2007) oli itävaltalainen näyttelijätär.


title: Gusti Wolf

text: Wolf syntyi Wienissä ja pääsi lavalle Burgtheaterissa ensimmäistä kertaa vuonna 1934. Hän jatkoi uraansa Ostravaan, Müncheniin ja Berliiniin. Hänet kiinnitettiin Burgtheateriin jälleen vuonna 1946, ja hän oli sen kunniajäsen vuodesta 1987 lähtien.


title: Gusti Wolf

text: Wolf teki elokuvadebyyttinsä vuonna 1937. Hän esiintyi pääasiassa sivurooleissa UFA:n elokuvissa. Hän jatkoi elokuvauraansa toisen maailmansodan jälkeen ja teki yhteistyötä muun muassa Hans Moserin, Susi Nicolettin, Johannes Heestersin, Marika Rökkin ja Oskar Siman kanssa.


title: Gusti Wolf

text: Wolf esiintyi myös televisiosarjoissa. Perheetön Wolf kuoli Wienissä 95 vuoden ikäisenä.


title: Chachoengsao

text: Chachoengsao () on kaupunki Thaimaassa noin sata kilometriä Bangkokista itään. Kaupungin halki virtaa Bang Pakong -joki. Chachoengsaota kutsutaan yleisesti nimellä "Paet Riu" (, ). Kaupungissa on 47 076 asukasta. Seudun pääasiallinen elinkeino on riisi ja hedelmäviljelykset.


title: Chachoengsao

text: Chachoengsaon hienoimpia nähtävyyksiä on Ayutthayan kaudella rakennettu buddhalainen temppeli "Wat Sothon Wararam Woravihan", jossa on kuuluisa kullattu Buddha "Phra Phutthasothon" (Luang Pho Sothon).


title: Chachoengsao

text: Chachoengsao on merkittävä liikenteen solmukohta. Kaupunkiin johtaa Thaimaan valtionrautateiden itäinen rata Bangkokista.


title: Cyclone

text: Cyclone voi tarkoittaa seuraavia asioita:


title: Gertrud Fussenegger

text: Gertrud Dorn-Fussenegger (8. toukokuuta 1912 Plzeň – 19. maaliskuuta 2009 Linz) oli itävaltalainen kirjailija.


title: Gertrud Fussenegger

text: Fussenegger aloitti uransa kirjoittamalla historiallisia romaaneja. Hänelle myönnettiin lukuisia kirjallisuuspalkintoja, kuten Konrad–Adenauer-palkinto, Weilheimerin kirjallisuuspalkinto sekä Jean–Paulin palkinto.


title: Fritz Hellwig

text: Fritz Hellwig (3. elokuuta 1912 Saarbrücken – 22. heinäkuuta 2017) oli saksalainen kristillisdemokraattinen poliitikko.


title: Fritz Hellwig

text: Kirjoitettuaan ylioppilaaksi vuonna 1930 Hellwig opiskeli muun muassa filosofiaa ja historiaa Marburgissa, Wienissä sekä Berliinissä. Hän kuului Saksan liittopäivien jäsen vuosina 1953–1959. Hän oli vuonna 1959 myös Euroopan parlamentin jäsen.


title: Fritz Hellwig

text: Hellwig toimi vuosina 1967–1970 Euroopan komission tiede- ja tutkimuskomissaarina. Häntä seurasi Altiero Spinelli.


title: Shawn Crawford

text: Shawn Crawford (s. 14. tammikuuta 1978 Van Wyck, Etelä-Carolina) on yhdysvaltalainen pikajuoksija.


title: Shawn Crawford

text: Crawford sijoittui vuonna 1997 kolmanneksi Yhdysvaltain nuorten mestaruuskilpailuissa 100 metrin juoksussa. Seuraavana vuonna hän voitti 200 metrin juoksussa NCAA-mestaruuden. Vuonna 2000 hän teki uuden Yhdysvaltojen sisäratojen ennätyksen 200 metrillä voittaessaan NCAA-hallimestaruuden ajalla 20,26. Ulkoradoilla hän voitti NCAA-mestaruuden ennätysajallaan 20,09. Seuraavana vuonna Crawford voitti kultaa Lissabonin sisäratojen MM-kisoissa 200 metrillä. Hän voitti samana vuonna Hyvän tahdon kisoissa 200 metriä, pronssia Yhdysvaltain mestaruuskilpailuissa sekä jaetun MM-pronssin Edmontonin ulkoratojen MM-kisoissa. Vuonna 2002 hän voitti Yhdysvaltain sisäratojen mestaruuden 200 metrillä. Hänen samana vuonna juoksemansa 200 metrin aika 19,85 oli vuoden maailmantilaston paras.


title: Shawn Crawford

text: Crawford esiintyi tammikuussa 2003 Fox Televisionin ohjelmassa ”Man vs. Beast” juosten seepraa ja kirahvia vastaan. Samana vuonna hän juoksi toiseksi Yhdysvaltain sisäratojen mestaruuskilpailuissa 200 metrillä. Hän karsiutui Birminghamin sisäratojen MM-kisoissa alkuerissä. Kauden lopussa hän sijoittui toiseksi. Vuonna 2004 Crawford vaihtoi valmentajakseen Trevor Grahamin. Hän voitti sinä vuonna maansa sisäratojen mestaruuden 60 metrillä ajalla 6,47 ja saavutti MM-hopeaa Budapestin sisäratojen MM-kisoissa ajalla 6,52. Yhdysvaltain olympiakarsinnoissa hän juoksi toiseksi 100 metrillä ajalla 9,93 ja voitti 200 metrin karsinnan. Ateenan olympialaisissa hän oli neljäs 100 metrillä, mutta 200 metrillä juoksi olympiavoittoon ennätysajallaan 19,79. Yhdysvallat otti juoksussa kolmoisvoiton. Crawford oli myös mukana Yhdysvaltain joukkueessa 4 × 100 metrin viestijuoksussa, jossa joukkue saavutti olympiahopeaa.


title: Shawn Crawford

text: Crawford oli vuonna 2005 maansa mestaruuskilpailuissa 100 metrillä toinen ja 200 metrillä kolmas. Helsingin MM-kisoissa hän karsiutui 100 metrin välierissä. Vuonna 2006 hän keskittyi 100 metrin juoksuun ja saavutti siinä maansa mestaruuskilpailuissa hopeaa. Kauden lopussa hän oli seitsemäs. Pekingissä 2008 Crawford voitti olympiahopeaa. Hän tuli neljäntenä maaliin, mutta heti kilpailun jälkeen pronssille sijoittunut yhdysvaltalainen Wallace Spearmon hylättiin ratarikon takia. Kilpailun jälkeen Yhdysvallat teki protestin, sillä videotarkastelun mukaan myös hopealle juossut Alankomaiden Antillien Churandy Martina olisi tehnyt ratarikon. Protesti meni läpi pari tuntia kilpailun jälkeen ja Martinan hylkäyksen jälkeen Crawford nousi hopealle. Myöhemmin Crawford antoi mitalinsa Martinalle. Berliinin MM-kisoissa 2009 hän oli 200 metrin neljäs ajalla 19,89.


title: Shawn Crawford

text: Huhtikuussa 2013 Crawford sai kahden vuoden kilpailukiellon laiminlyötyään olinpaikkatietojensa ilmoittamisen kolme kertaa puolentoista vuoden aikana. Crawfordin valmentajan Bob Kerseen mukaan hän oli lopettanut uransa kesällä 2012 Yhdysvaltain olympiakarsintojen jälkeen. Yhdysvaltain yleisurheiluliittoon Crawfordin ilmoitus uransa lopettamisesta oli tullut vuoden 2013 aikana.


title: Normi (sosiologia)

text: Normi viittaa sosiologisissa teorioissa yleensä sellaisiin vuorovaikutuksen muotoihin, joiden välityksellä yhteisö saa jäsenensä toimimaan tai ajattelemaan tietyllä yhdenmukaisella tavalla. Normi määritellään "säännöiksi, joita ryhmä käyttää määrittämään hyväksyttävät ja sopimattomat arvot, uskomukset, asenteen ja käyttäytymismallit. Säännöt voivat olla suoria- tai epäsuoria määräyksiä. Sääntöjen rikkominen voi johtaa vakaviin rangaistuksiin, kuten ryhmästä erottamiseen." Joissakin tapauksissa norminmukaista käyttäytymistä tuetaan palkinnoin. Palkintoja ja rangaistuksia sanotaan sosiologisessa kielenkäytössä "sanktioiksi". Normien rikkomista voi olla mm. haastava käytös.


title: Normi (sosiologia)

text: Sosiaaliset normit kuvaat vakiintuneita ja hyväksyttyjä toimintamalleja toimimiseen, pukeutumiseen, kommunikaatioon ja ulkoiseen olemukseen. Normit vaihtelevat ajan kuluessa ja ovat yleensä ikäryhmä-, sosioekonomis- tai sukupuoliriippuvaisia. Ryhmien normit eivä välttämättä ole missään tekemisissä toistensa kanssa.


title: Normi (sosiologia)

text: Sosiaalisen ryhmän normien kunnioittaminen ylläpitää henkilön statusta ryhmässä. Normeja rikkomalla yksilö riskeeraa oman asemansa ryhmässä. Sosiaaliset normit eivät muotoudu tietoisen prosessin tuloksena, vaan ovat yleensä tiedostomattomia toimintamalleja ruumiin kielelle ja muille sanattomalle viestinnän muodoille sosiaalisessa kanssakäymisessä.


title: Normi (sosiologia)

text: Kulttuuriset normit opitaan kokemuksen kautta ja yleensä opitun tiedon opettaminen on hyvin vaikeaa.


title: Elokuvien ikärajat Suomessa

text: Elokuvan ikäraja on järjestelmä, jolla luokitellaan elokuvat niiden lapsille haitallisen sisällön perusteella. Ikärajat eivät kerro siitä, minkä ikäisille elokuva on tarkoitettu.


title: Elokuvien ikärajat Suomessa

text: Elokuvia esittävien teattereiden henkilökunta on velvoitettu huolehtimaan ikärajoitusten noudattamisesta. Sama koskee myös kotikatseluun tarkoitettua videomateriaalia myyvää tai vuokraavaa henkilökuntaa, elokuvia esittäviä televisiokanavia sekä elokuvia tarjoavia internetsivustoja (VoD-palvelut). Erilaisten DVD-boksien ja kokoelmien ikärajat määräytyvät kokoelman korkeimman ikärajan saaneen elokuvan mukaan.


title: Elokuvien ikärajat Suomessa

text: Suomessa tuli vuoden 2012 alussa voimaan uusi kuvaohjelmalaki. Sen mukaan elokuville, samoin kuin muillekin kuvaohjelmille, voidaan asettaa 7, 12, 16 tai 18 vuoden ikäraja, joka on merkittävä sitä tarkoittavalla symbolilla. Ikärajan asettaa Kansallisen audiovisuaalisen instituutin (KAVI) Mediakasvatus- ja kuvaohjelmayksikön kouluttama kuvaohjelmaluokittelija tai KAVIn virkamies, jonka tehtäviin luokittelu kuuluu. Ikäraja on asetettava, jos elokuva väkivaltaisuutensa tai seksuaalisen sisältönsä vuoksi tai ahdistusta aiheuttamalla taikka muulla näihin rinnastettavalla tavalla on omiaan vaikuttamaan haitallisesti lapsen kehitykseen. Yleisö voi pyytää KAVIlta ikärajan tarkistusta. Tämä tapahtuu menemällä kansallisen AV-instituutin ylläpitämälle nettisivulle http://www.ikarajat.fi/ ja antamalla siellä yleisöpalaute kohdassa "Pyydä ikärajan tarkistusta". Ennen tarkistuspyyntöä sen esittävän katsojan on syytä selvittää mistä syystä ikäraja on se mikä se on ja mitkä tuon ikärajan määräyssyyn ikärajakriteerit sekä senhetkisessä että pyydetyssä uudessa ikärajaluokassa ovat. Näistä asioista löytyy kattavasti tietoa edellä mainitulta nettisivulta. Voi myös hankkia tietoa siitä mitä ikärajoja sama elokuva muissa maissa on saanut jos haluaa vedota siihen tarkistuspyynnössään että jonkun toisen maan ikärajaluokitus samalle elokuvalle poikkeaa suomalaisesta luokituksesta merkittävästi. Tällöin uudelleenluokituspyynnössä on syytä mainita minkä maan suomalaisesta poikkeavaan luokitukseen vetoaa. Ikärajan tarkistusta pyytävältä kyseinen nettisivu kysyy miten eri ikärajaperusteiden kriteerit hänen mielestään täyttyvät. Lisäksi pyyntöä voi perustella vapaamuotoisesti, tässä kentässä voi esimerkiksi mainita saman elokuvan ikärajan jossain muussa maassa jos katsoo sen tarpeelliseksi. Pyynnön saatuaan kansallinen AV-instituutti luokittelee elokuvan uudestaan ja antaa pyynnön esittäjälle tiedon pyynnön johdosta tehdystä päätöksestä. Kansalliselle AV-instituutille voi tällaisen suoran ikärajan muutospyynnön lisäksi esittää myös vapaamuotoista palautetta ikärajakriteereistä jos yksittäinen kansalainen katsoo näkemänsä elokuvan ikärajan olevan syystä tai toisesta virheellinen huolimatta siitä että asetetun ikärajan kriteerit täyttyvät.


title: Elokuvien ikärajat Suomessa

text: "Katso artikkeli: Kuvaohjelmien ikärajat Suomessa"


title: Elokuvien ikärajat Suomessa

text: Suomessa tarjottavat (eli myytävät, esitettävät, tai vuokrattavat) elokuvat, televisio-ohjelmat ja digitaaliset pelit on merkittävä ikärajalla ja sisältösymboleilla. Ikärajat eivät ole suosituksia tietyn ikäisille. Kaikille sallittu ohjelma ei siis tarkoita lastenohjelmaa, vaan että ohjelmassa ei ole lapsille haitallista väkivaltaa, seksiä, ahdistavuutta tai päihteidenkäyttöä.


title: Elokuvien ikärajat Suomessa

text: Elokuvateattereissa ja muissa julkisissa esityksissä enintään kolmea vuotta ikärajaa nuorempi henkilö pääsee aikuisen seurassa katsomaan elokuvaa, jonka ikäraja on 7, 12 tai 16 vuotta. Edellä mainittu ikäjoustosäänto ei koske ylintä K-18-ikärajaa. Tilassa, jonne on pääsy kaikenikäisillä (myymälät, aulatilat, linja-autot), saa esittää vain kaikenikäisille sallittuja elokuvia tai ohjelmia.


title: Elokuvien ikärajat Suomessa

text: Videopelien ikärajat merkitään PEGI-merkinnällä.


title: Elokuvien ikärajat Suomessa

text: Ennen vuoden 2001 alusta voimaan tullutta lakiuudistusta elokuvien ikärajoituksissa käytettiin usein parillisia ikävuosia, mutta silti elokuvassa saattoi olla mikä vain ikäraja vuosien 6 ja 18 väliltä. Videolevityksissä lähes aina alle 16 vuoden ikärajat oli mainittu suositusikärajoiksi. Elokuvateattereiden käyttöön painetuissa valmiissa pahvikylteissä sanamuoto oli Kielletty lapsilta alle (nn) vuoden, jossa "nn" oli ikäraja. Yleisimmät vanhat ikärajoitukset olivat:Aikaisemmat ikärajoitukset olivat ehdottomia. Joissakin harvoissa poikkeustapauksissa elokuville saatettiin määrätä myös muu ikäraja kuin jokin yllä mainituista sekä mahdollinen kaksoisikäraja, jos mainittua pääikärajaa nuoremman henkilön sallittiin katsoa elokuvan teattereissa vanhemman henkilön seurassa. Tällöin vanhemman henkilön edellytettiin olevan nuoremman katsojan huoltaja.


title: Elokuvien ikärajat Suomessa

text: Joidenkin vanhojen elokuvien kohdalla ikärajoitusta on saatettu tarkistaa uudelleen lievempään suuntaan elokuvaa levittävän yhtiön pyynnöstä varsinkin videolevityksen yhteydessä.


title: Elokuvien ikärajat Suomessa

text: Vuonna 1965 annetun lain mukaan täysi-ikäisillekään ei saanut esittää elokuvia, jotka katsottiin "hyvien tapojen vastaisiksi", "epäsiveellisiksi, raaistaviksi, mielenterveyttä vahingoittaviksi" tai jotka saattoivat "vaarantaa yleistä järjestystä tai turvallisuutta tahi maanpuolustusta taikka huonontaa valtakunnan suhteita ulkovaltoihin".


title: Elokuvien ikärajat Suomessa

text: Vuoden 1965 lain kolmenatoista viimeisenä voimassaolovuotena oli voimassa myös videovuokrausta koskeva vuoden 1987 laki, jonka nojalla K18-luokiteltuja elokuvia ei saanut videolla vuokrata. Tämä kieltolaki jäi kuitenkin historiaan vuoden 2000 lain voimaan tullessa 1.1.2001.


title: Elokuvien ikärajat Suomessa

text: Vuoden 1999 alusta lähtien TV-ohjelmatiedoissa tuli merkitä uuden televisio- ja radiotoimintaa koskevan lain mukaan K-tunnuksella ohjelmat, joita olivat kiellettyjä alle 16-vuotiailta. Ensimmäinen K-tunnuksella merkitty ohjelma oli elokuva M – kaupunki etsii murhaajaa, jonka Yle TV1 esitti uudenvuodenpäivänä 1999 kello 0.05.


title: Circuit de Montjuïc

text: Circuit de Montjuïc on moottorirata Montjuïcin laajalla kukkula-alueella Barcelonassa Espanjassa.


title: Circuit de Montjuïc

text: Sitä pidettiin aikoinaan yhtenä parhaista ja turvallisimmista Formula 1 -radoista. Rataa ajettiin poikkeuksellisesti vastapäivään.


title: Circuit de Montjuïc

text: Circuit de Montjuïc on saanut alkunsa Circuit Baix Penedes’stä (jo vuonna 1908) ja Stiges Terramar Circuitista (1923), jotka ajettiin Barcelonan lähellä. Vuonna 1932 kilpailun lähtö oli Montjuïc Parkissa, josta tuli seuraavana vuonna oma kilparatansa, Circuit de Montjuïc.


title: Circuit de Montjuïc

text: Vuonna 1969 Espanjan Grand Prix ajettiin radalla, ja se vuorotteli GP:n pitopaikkana Jaraman kanssa. Espanjan Grand Prix 1975 oli muutenkin poikkeuksellinen, sillä kuljettajat olivat sanoneet, etteivät tunteneet itseään radalla turvalliseksi. Emerson Fittipaldi kieltäytyi osallistumasta kilpailuun. Kierroksella 26 Rolf Stommelenin takasiipi irtosi, ja hän syöksyi katsomoon. Onnettomuudessa kuoli viisi katsojaa. Kilpailu lopetettiin puolessa välissä ja pisteet puolitettiin.


title: Circuit de Montjuïc

text: Onnettomuuden jälkeen Montjuïcissa ei enää ajettu Espanjan Grand Prix’ta.


title: Kettuterrieri

text: Kettuterrieri voi tarkoittaa eri koirarotuja:


title: Marja Merisalo

text: Marja Merisalo (s. 3. huhtikuuta 1965 Oulu) on suomalainen koreografi, tanssija ja ohjaaja. Koulutukseltaan hän on tanssitaiteen maisteri Teatterikorkeakoulun tanssitaiteen laitokselta. Hän on suuntautunut teatteriin, tanssiin (mm. nykytanssiin ja intialaiseen tanssiin), projektien tuottamiseen sekä lastenkulttuuriin. Tanssijana, koreografina, näyttelijänä ja ohjaajana hän on työskennellyt vuodesta 1982 alkaen lukuisissa teatteri-, tanssi- ja musiikkiproduktioissa, mm. Q-teatterissa, Helsingin Kaupunginteatterissa, Ylioppilasteatterissa ja Suomen Kansallisteatterissa.


title: Marja Merisalo

text:
Merisalo on kuulunut vuodesta 2006 kansainväliseen ammattilaisteatteriryhmä TEV:iin (Theatre of Eternal Values), joka toimii Italiasta käsin. Hän on kiertänyt TEV-teatterin produktioissa muun muassa Lontoossa (West End), New Yorkissa (Manhattan), Milanossa, Roomassa, Genevessä, Baselissa ja Istanbulissa.
Hän on esiintynyt myös Australiassa, Intiassa, Baltian maissa ja Venäjällä.


title: Marja Merisalo

text: Merisalo toimi Porissa Satakunnan taidetoimikunnassa lastenkulttuurin läänintaiteilijana vuosina 2009–2011. Vuonna 2013 hän toimi myös Taiteen edistämiskeskuksen ja Artova ry:n taidekoordinaattorina Helsingin Arabiassa. Hänen toimenkuvaansa on kuulunut myös lukuisten kulttuuriprojektien ja -hankkeiden ideointi, suunnittelu ja tuottaminen, esimerkiksi Hei Hiekkalinna - lasten Itämeren suojelu- ja hiekkalinnojen rakentamistapahtuma Yyterissä ja ArtPeople Arabia -taiteilijaverkostohankkeen suunnittelu Helsinkiin.


title: Idina Menzel

text: Idina Kim Menzel (s. 30. toukokuuta 1971 Queens, New York, New York, Yhdysvallat) on yhdysvaltalainen Tony-palkittu näyttelijä, laulaja ja lauluntekijä. Hän on laulajana Broadway-musikaaleissa.


title: Idina Menzel

text: Hän muutti sukunimensä Mentzel Menzeliksi, koska monella oli vaikeuksia lausua Mentzel oikein. Hänet tunnetaan muun muassa Tony-palkitusta roolistaan "Wicked"-musikaalissa ja roolistaan "Rent"-musikaalissa. Menzel ääninäytteli vuoden 2013 elokuvassa "Frozen – huurteinen seikkailu" ja lauloi tunnetun kappaleen "Let It Go".


title: Idina Menzel

text: Menzelin äänen luokittelu on tuottanut vaikeuksia sekä kiistaa ja hän ei luokittele itseään mezzosopraanoksi tai sopraanoksi, vaan sanoo pystyvänsä laulamaan äänen eri osilla ja eri sointiväreillä. Menzel ei siis ole vahvistanut äänityyppiään.


title: Idina Menzel

text: Kahdeksanvuotiaana hän alkoi käydä laulunopettajan luona. Silloin hän alkoi esiintyä myös koulunäytelmissä kuten "The Wizard Of Oz" (Ihmemaa Oz) ja "The Pirates of Penzance". Hän siirtyi Syosset High Schooliin 80-luvun puolivälissä ja, vaikka hän opiskeli klassista musiikkia, hän sai inspiraatiota R&B laulajilta kuten Aretha Franklin, Chaka Kahn ja Etta James. Menzel koe-esiintyi häälauluyhtyeeseen 15-vuotiaana valehdellen ikänsä ja hänestä tuli sen solisti.


title: Idina Menzel

text: Kun Idina alkoi kirjoittaa omia laulujaan, hän kirjoittautui sisään NYU’s Tisch School of the Artsiin. Musiikin ohjelma ei innostanut häntä, joten hän kirjoittautui sen sijaan draaman puolelle. Menzel perusti oman bändinsä ja pian hän vietti enemmän aikaa klubeilla esiintymässä kuin oppitunneilla. Hän halusi saada levytyssopimuksen, mutta se osoittautui hankalammaksi kuin hän oli luullut.


title: Idina Menzel

text:
Saatuaan koulun päätökseen hän palasi hetkeksi toimimaan häälaulajana. Vuonna 1995 hän koe-esiintyi Jonathan Larsonin uuteen off-Broadway musikaaliin "Rentiin". Menzel sai Maureen Johnsonin, vampin esiintyvän taiteilijan, roolin. Menzel otti työn vastaan, koska hän pelkäsi tulevaa huonoa hääsesonkia. Rentistä tuli puhutuin show koko New Yorkissa. Sinä uudenvuodenaattona Idina teki viimeisen hääkeikkansa ja hänestä tuli kokopäiväinen näyttelijä.
Vuonna 1996 show siirtyi Broadwaylle eikä mennyt kauan kun hän oli ehdolla Tony-palkinnon saajaksi suorituksestaan. Menzelin viimeinen esitys Rentissä oli 1. heinäkuuta 1997.


title: Idina Menzel

text:
Vuonna 1998 Menzel sai levytyssopimuksen Hollywood Recordsin kanssa ja julkaisi ensimmäisen sooloalbuminsa, "Still I Can’t Be Still". Samana vuonna hän kiersi mainostaen musiikkiaan, esiintyi Lilith Fairissa ja sai laulunsa "Follow If You Lead” Juliette Lewisin elokuvan, "The Other Sisterin", soundtrackille.
Mutta hänen musiikkinsa ei ollut niin menestyvää, kuin oli odotettu, ja hänen levy-yhtiönsä sanoi hänet irti. Vuonna 2000 hän palasi lavalle esiintyen Andrew Lippan menestyksekkäässä "The Wild Partyssä" ansaiten roolistaan Drama Desk- ehdokkuuden. Vuonna 2000 Menzel esitti myös ensimmäisenä Dorothyn roolin "Summer of ’42 Goodspeedissä". Vuotta myöhemmin hän esitti Amnerista "Aidassa".


title: Idina Menzel

text: Vuonna 2003 Idina Menzelista tuli nuori Lännen Paha Noita (Wicked Witch of the West) Elphaba "Wickedissä", musikaalisovituksessa Gregory Maguiren kirjasta, joka perustuu L. Frank Baumin klassikkokirjaan Ihmemaa Oz. Idina antoi syvemmän merkityksen hahmolle, joka kerran terrorisoi Dorothyä. Show’sta tuli Broadwayn menestynein. Hän voitti roolistaan Tony-palkinnon parhaana naispääosanesittäjänä musikaalissa. Päiväesityksessä 8. tammikuuta 2005 hän putosi alas lattialuukusta ja mursi alemman kylkiluunsa. Tammikuun kahdeksantena päivänä piti olla hänen kolmanneksi viimeinen esityksensä Wickedissä, mutta vamma esti hänen esiintymisensä 9. tammikuuta. Menzel kuitenkin teki erityisen rooliasuttoman vierailun ja esitti viimeisen laulunsa suosionosoitusten saattelemana. Wickedissä esiintymisensä aikana hän sai palkkaa 20 000 dollaria viikolta. Hän uusi roolinsa Elphabana West Endin tuotannossa Wickedistä, kun se avautui Apollo Victoria Theatressa, Lontoossa syyskuussa 2006 ja lopetti 30. joulukuuta.


title: Idina Menzel

text: Wickedin jälkeen Menzel esiintyi off-Broadway-tuotannossa musikaalista "See What I Wanna See".


title: Idina Menzel

text: Menzel julkaisi toisen albuminsa "Here" vuonna 2004. Menzel julkaisi uuden studioversion Wickedin laulusta "Defying Gravity" toukokuussa 2007. Hänen kolmas albuminsa "I Stand" julkaistiin 29. tammikuuta 2008. Albumi debytoi sijalla 58 Billboard 200 listalla ja oli Menzelin ensimmäinen listalle päässyt soololevy.


title: Idina Menzel

text: Menzel on näytellyt muun muassa elokuvissa "Just a Kiss", "Kissing Jessica Stein", "Tollbooth", "Water", "Ask the Dust", "Lumottu" ja "Rent", jossa hän ja viisi muuta alkuperäistä näyttelijää uusivat näyttämöroolinsa.


title: Idina Menzel

text: Menzel esitti Florencea Chess-musikaalin kahdessa juhlakonsertissa Royal Albert Hallissa Lontoossa 12. toukokuuta ja 13. toukokuuta 2008.


title: Idina Menzel

text: Menzel esitti kappaleensa "I Stand" 27. marraskuuta 2008 Macy'sin kiitospäivän paraatissa.


title: Idina Menzel

text: Vuonna 2010 Menzel näytteli televisiosarjassa "Glee". Hän näytteli Shelby Corcorania, Rachel Berryn biologista äitiä sarjan ensimmäisellä tuotantokaudella ja palasi sarjaan sen kolmannella ja neljännellä tuotantokaudella.


title: Idina Menzel

text: Vuonna 2013 ensi-iltansa saanessa Disneyn "Frozen – huurteinen seikkailu" -animaatioelokuvassa Menzel antoi äänensä lumikuningatar Elsalle. Menzelin elokuvassa esittämä kappale "Let It Go" valittiin parhaan laulun Oscar-palkinnon saajaksi ja hän myös esitti kappaleen vuoden 2014 Oscar-gaalassa.


title: Idina Menzel

text: Menzel meni naimisiin näyttelijä Taye Diggsin kanssa vuonna 2003, jonka hän tapasi esiintyessään Rentissä vuonna 1995. Heillä on yhteinen poika Walker Nathaniel Diggs (s. 2009).


title: György Lázár

text: György Lázár (15. syyskuuta 1924 Isaszeg – 2. lokakuuta 2014) oli unkarilainen kommunistipoliitikko, joka toimi maansa pääministerinä vuosina 1975–1987. Häntä edelsi Jenő Fock ja seurasi Károly Grósz.


title: Google Docs

text: Google Docs & Spreadsheets on Googlen kehittämä toimisto-ohjelmisto, johon kuuluu tekstinkäsittelyohjelma ja taulukkolaskentaohjelma.


title: Google Docs

text: Google Docs on täysin ilmainen palvelu eli se vaatii ainoastaan rekisteröinnin eli oman Google Account -käyttäjätunnuksen luomisen. Google Docsin tiedostoihin pääsee käsiksi mistä tahansa internetyhteydellä ja selaimella varustetusta tietokoneesta.